title: Απόφαση 2013/353/ΚΕΠΠΑ του Συμβουλίου, της 2ας Ιουλίου 2013 , για την τροποποίηση και παράταση της εντολής του Ειδικού Εντεταλμένου της Ευρωπαϊκής Ένωσης για το Νότιο Καύκασο και την κρίση στη Γεωργία

text:
               4.7.2013

               EL

               Επίσημη Εφημερίδα της Ευρωπαϊκής Ένωσης

               L 185/9

         ΑΠΌΦΑΣΗ 2013/353/ΚΕΠΠΑ ΤΟΥ ΣΥΜΒΟΥΛΊΟΥ
   της 2ας Ιουλίου 2013
   για την τροποποίηση και παράταση της εντολής του Ειδικού Εντεταλμένου της Ευρωπαϊκής Ένωσης για το Νότιο Καύκασο και την κρίση στη Γεωργία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 25 Αυγούστου 2011, το Συμβούλιο εξέδωσε την απόφαση 2011/518/ΚΕΠΠΑ (1) για το διορισμό του Philippe LEFORT ως Ειδικού Εντεταλμένου της Ευρωπαϊκής Ένωσης (ΕΕΕΕ) για το Νότιο Καύκασο και την κρίση στη Γεωργία. Η θητεία του ΕΕΕΕ λήγει στις 30 Ιουνίου 2013.

               (2)

               Η εντολή του ΕΕΕΕ θα πρέπει να τροποποιηθεί και να παραταθεί για επιπλέον περίοδο δώδεκα μηνών. Η εντολή θα πρέπει να επανεξετασθεί το φθινόπωρο του 2013. Η επανεξέταση αυτή θα πρέπει να ολοκληρωθεί έως την 31η Δεκεμβρίου 2013.

               (3)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να εμποδίσει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός Εντεταλμένος της Ευρωπαϊκής Ένωσης
   Η εντολή του Philippe LEFORT ως ΕΕΕΕ για το Νότιο Καύκασο και την κρίση στη Γεωργία τροποποιείται και παρατείνεται έως τις 30 Ιουνίου 2014. Η θητεία του ΕΕΕΕ μπορεί να τερματιστεί νωρίτερα, εάν το Συμβούλιο το αποφασίσει, κατόπιν πρότασης του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).
   Άρθρο 2
   Στόχοι πολιτικής
   Η εντολή του ΕΕΕΕ βασίζεται στους στόχους πολιτικής της Ένωσης για το Νότιο Καύκασο, μεταξύ των οποίων και οι στόχοι που καθορίζονται στα συμπεράσματα του έκτακτου Ευρωπαϊκού Συμβουλίου το οποίο συνήλθε στις Βρυξέλλες την 1η Σεπτεμβρίου 2008 και στα συμπεράσματα του Συμβουλίου της 15ης Σεπτεμβρίου 2008 και της 27ης Φεβρουαρίου 2012. Οι στόχοι αυτοί περιλαμβάνουν:

               (α)

               σύμφωνα με τους υπάρχοντες μηχανισμούς, μεταξύ άλλων τον Οργανισμό για την Ασφάλεια και τη Συνεργασία στην Ευρώπη (ΟΑΣΕ) και την ομάδα του Μινσκ, πρόληψη των συγκρούσεων στην περιοχή, συμβολή στην ειρηνική διευθέτηση των συγκρούσεων στην περιοχή, συμπεριλαμβανομένης της κρίσης στη Γεωργία και της σύγκρουσης στο Ναγκόρνο-Καραμπάχ, με την προώθηση της επιστροφής των προσφύγων και των εντός της χώρας εκτοπισμένων προσώπων και με άλλα ενδεδειγμένα μέσα, και υποστήριξη της εφαρμογής της εν λόγω διευθέτησης σύμφωνα με τις αρχές του διεθνούς δικαίου,

               (β)

               δημιουργία εποικοδομητικών σχέσεων με τους κύριους ενδιαφερομένους σχετικά με την περιοχή,

               (γ)

               ενθάρρυνση και περαιτέρω στήριξη της συνεργασίας μεταξύ Αρμενίας, Αζερμπαϊτζάν και Γεωργίας και, κατά περίπτωση, των γειτονικών τους χωρών,

               (δ)

               ενίσχυση της αποτελεσματικότητας και της προβολής της Ένωσης στην περιοχή.

         Άρθρο 3
   Εντολή
   Προκειμένου να επιτευχθούν οι στόχοι πολιτικής, η εντολή του ΕΕΕΕ συνίσταται στα εξής:

               (α)

               ανάπτυξη επαφών με τις κυβερνήσεις, τα κοινοβούλια, άλλους βασικούς πολιτικούς φορείς, το δικαστικό κλάδο και την κοινωνία των πολιτών στην περιοχή,

               (β)

               ενθάρρυνση των χωρών της περιοχής να συνεργάζονται σε περιφερειακά θέματα κοινού ενδιαφέροντος, όπως απειλές κατά της κοινής ασφάλειας, καταπολέμηση της τρομοκρατίας, του λαθρεμπορίου και του οργανωμένου εγκλήματος,

               (γ)

               συμβολή στην ειρηνική διευθέτηση των συγκρούσεων σύμφωνα με τις αρχές του διεθνούς δικαίου και διευκόλυνση της υλοποίησης της εν λόγω διευθέτησης σε στενό συντονισμό με τα Ηνωμένα Έθνη, τον ΟΑΣΕ και την Ομάδα του Μινσκ,

               (δ)

               όσον αφορά την κρίση στη Γεωργία:

                           (i)

                           συνδρομή στην προετοιμασία των διεθνών συνομιλιών οι οποίες διεξάγονται βάσει του σημείου 6 του σχεδίου διευθέτησης της 12ης Αυγούστου 2008 («Διεθνείς συνομιλίες της Γενεύης») και των σχετικών εκτελεστικών μέτρων της 8ης Σεπτεμβρίου 2008, συμπεριλαμβανομένων ρυθμίσεων για την ασφάλεια και τη σταθερότητα στην περιοχή, στην προετοιμασία του ζητήματος των προσφύγων και των εντός της χώρας εκτοπισθέντων προσώπων βάσει διεθνώς αναγνωρισμένων αρχών, και κάθε άλλου ζητήματος με αμοιβαία συμφωνία μεταξύ των μερών,

                           (ii)

                           συμβολή στον καθορισμό της θέσης της Ένωσης και εκπροσώπησή της, στο επίπεδο του ΕΕΕΕ, κατά τις αναφερόμενες στο σημείο (i) συνομιλίες, και

                           (iii)

                           διευκόλυνση της εφαρμογής του σχεδίου διευθέτησης της 12ης Αυγούστου 2008 καθώς και των σχετικών εκτελεστικών μέτρων της 8ης Σεπτεμβρίου 2008,

               (ε)

               διευκόλυνση της ανάπτυξης και εφαρμογής μέτρων οικοδόμησης εμπιστοσύνης,

               (στ)

               συνδρομή στην κατά περίπτωση προετοιμασία συμβολών της Ένωσης στην εφαρμογή ενδεχόμενης διευθέτησης της σύγκρουσης,

               (ζ)

               ενίσχυση του διαλόγου σχετικά με την περιοχή μεταξύ της Ένωσης και των κυριότερων ενδιαφερομένων,

               (η)

               παροχή βοήθειας στην Ένωση για την περαιτέρω ανάπτυξη συνολικής πολιτικής έναντι του Νοτίου Καυκάσου,

               (θ)

               στο πλαίσιο των καθοριζόμενων στο παρόν άρθρο δραστηριοτήτων, συμβολή στην υλοποίηση της πολιτικής της Ένωσης για τα ανθρώπινα δικαιώματα και, σε συνεργασία με τον ΕΕΕΕ για τα ανθρώπινα δικαιώματα, των κατευθυντήριων γραμμών της Ένωσης για τα ανθρώπινα δικαιώματα, ιδίως όσον αφορά τα παιδιά και τις γυναίκες σε περιοχές που πλήττονται από συγκρούσεις, ειδικότερα παρακολουθώντας και μελετώντας τις εξελίξεις από αυτήν την άποψη.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία του ΥΕ.
   2.   Η Επιτροπή Πολιτικής και Ασφαλείας (ΕΠΑ) διατηρεί προνομιούχο δεσμό με τον ΕΕΕΕ και είναι το κύριο σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής, με την επιφύλαξη των εξουσιών του ΥΕ.
   3.   Ο ΕΕΕΕ εργάζεται σε στενό συντονισμό με την Ευρωπαϊκή Υπηρεσία Εξωτερικής Δράσης (ΕΥΕΔ) και τα οικεία τμήματά της.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για το χρονικό διάστημα από την 1η Ιουλίου 2013 έως τις 31 Δεκεμβρίου 2013, ανέρχεται σε 1 050 000 EUR.
   2.   Οι δαπάνες που χρηματοδοτούνται από το ποσό που ορίζεται στην παράγραφο 1 είναι επιλέξιμες από την 1η Ιουλίου 2013. Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για το γενικό προϋπολογισμό της Ένωσης.
   3.   Η διαχείριση των δαπανών υπόκειται σε σύμβαση μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των ορίων της εντολής του ΕΕΕΕ και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση της ομάδας του. Η ομάδα διαθέτει την εμπειρογνωμοσύνη επί συγκεκριμένων πολιτικών θεμάτων, όπως απαιτείται από την εντολή. Ο ΕΕΕΕ ενημερώνει το Συμβούλιο και την Επιτροπή αμέσως για τη σύνθεση της ομάδας.
   2.   Τα κράτη μέλη, τα θεσμικά όργανα της Ένωσης και η ΕΥΕΔ δύνανται να προτείνουν την απόσπαση προσωπικού στην υπηρεσία του ΕΕΕΕ. Οι μισθοί αυτού του αποσπασμένου προσωπικού καλύπτονται από το κράτος μέλος, το οικείο θεσμικό όργανο της Ένωσης ή την ΕΥΕΔ αντίστοιχα. Οι εμπειρογνώμονες που αποσπώνται από κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τεθούν στην υπηρεσία του ΕΕΕΕ. Το συμβασιούχο διεθνές προσωπικό έχει την ιθαγένεια κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του αποστέλλοντος θεσμικού οργάνου της Ένωσης ή της ΕΥΕΔ και ασκεί τα καθήκοντά του και ενεργεί προς το συμφέρον της εντολής του ΕΕΕΕ.
   4.   Το προσωπικό του ΕΕΕΕ συστεγάζεται με τις αρμόδιες υπηρεσίες της ΕΥΕΔ ή τις αντιπροσωπείες της Ένωσης, προκειμένου να συμβάλει στη συνοχή και τη συνέχεια των οικείων δραστηριοτήτων τους.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και οι λοιπές εγγυήσεις που απαιτούνται για την ολοκλήρωση και την ομαλή διεξαγωγή της αποστολής του ΕΕΕΕ και των μελών του προσωπικού του καθορίζονται, κατά περίπτωση, σε συμφωνία με τις χώρες υποδοχής. Τα κράτη μέλη και η ΕΥΕΔ παρέχουν την απαιτούμενη υποστήριξη για το σκοπό αυτόν.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και το προσωπικό της ομάδας του ΕΕΕΕ τηρούν τις αρχές ασφαλείας και τις στοιχειώδεις προδιαγραφές που θεσπίσθηκαν με την απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (2).
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου εξασφαλίζουν στον ΕΕΕΕ την πρόσβαση σε κάθε σχετική πληροφορία.
   2.   Οι αντιπροσωπίες της Ένωσης στην περιοχή ή/και τα κράτη μέλη παρέχουν, εφόσον χρειάζεται, υλικοτεχνική στήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης για την ασφάλεια του προσωπικού που αναπτύσσεται εκτός της Ένωσης και εκτελεί επιχειρησιακά καθήκοντα δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σύμφωνα με την εντολή του και ανάλογα με την κατάσταση της ασφάλειας στη γεωγραφική περιοχή ευθύνης του, για την ασφάλεια όλου του προσωπικού που τελεί υπό την άμεση εξουσία του, ιδίως δε:

               (α)

               καταρτίζει σχέδιο ασφαλείας για τη συγκεκριμένη αποστολή, βάσει καθοδήγησης της ΕΥΕΔ, προβλέποντας ειδικά μέτρα ασφαλείας της αποστολής από υλική, οργανωτική και διαδικαστική άποψη που διέπουν τη διαχείριση της ασφάλειας κινήσεων του προσωπικού προς τον τόπο αποστολής και εντός αυτού και τη διαχείριση συμβάντων που αφορούν την ασφάλεια, και προβλέποντας σχέδιο έκτακτης ανάγκης και εκκένωσης της αποστολής,

               (β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο της αποστολής,

               (γ)

               μεριμνά ώστε όλα τα μέλη της ομάδας του ΕΕΕΕ που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να λαμβάνουν την κατάλληλη κατάρτιση όσον αφορά την ασφάλεια πριν ή μόλις φθάσουν στον τόπο αποστολής, με βάση τις διαβαθμίσεις κινδύνου που ορίζονται για τον τόπο αποστολής από την ΕΥΕΔ,

               (δ)

               μεριμνά για την εφαρμογή όλων των συμπεφωνημένων συστάσεων που διατυπώνονται στα πλαίσια των τακτικών αξιολογήσεων ασφαλείας και υποβάλλει γραπτές εκθέσεις για την εφαρμογή τους και για άλλα ζητήματα ασφαλείας στο πλαίσιο της έκθεσης προόδου και της έκθεσης σχετικά με την εκτέλεση της εντολής στο Συμβούλιο, τον ΥΕ και την Επιτροπή.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά προφορικές και γραπτές εκθέσεις στην ΕΠΑ και τον ΥΕ. Ο ΕΕΕΕ υποβάλλει επίσης έκθεση, ανάλογα με τις ανάγκες, στις ομάδες εργασίας του Συμβουλίου. Οι τακτικές γραπτές εκθέσεις διαβιβάζονται μέσω του δικτύου COREU. Ο ΕΕΕΕ μπορεί, έπειτα από σύσταση της ΕΠΑ ή του ΥΕ, να υποβάλει έκθεση στο Συμβούλιο Εξωτερικών Υποθέσεων. Σύμφωνα με το άρθρο 36 της Συνθήκης, ο ΕΕΕΕ μπορεί να συμμετέχει στην ενημέρωση του Ευρωπαϊκού Κοινοβουλίου.
   Άρθρο 12
   Συντονισμός
   1.   Ο ΕΕΕΕ συμβάλλει στην ενότητα, τη συνέπεια και την αποτελεσματικότητα της δράσης της Ένωσης και βοηθά στο να διασφαλιστεί ότι όλα τα μέσα της Ένωσης και οι δράσεις των κρατών μελών πραγματοποιούνται με συνέπεια προκειμένου να επιτευχθούν οι στόχοι της πολιτικής της Ένωσης. Οι δραστηριότητες του ΕΕΕΕ συντονίζονται με τις δραστηριότητες της Επιτροπής. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Στην περιοχή της αποστολής, διατηρείται στενή επαφή με τους αρχηγούς των αντιπροσωπιών της Ένωσης και τους αρχηγούς αποστολών των κρατών μελών, οι οποίοι καταβάλλουν κάθε δυνατή προσπάθεια προς επικουρία του ΕΕΕΕ στην εκτέλεση της εντολής του. Ο ΕΕΕΕ, σε στενό συντονισμό με τον επικεφαλής της αντιπροσωπίας της Ένωσης στη Γεωργία, παρέχει επιτόπου πολιτική καθοδήγηση στον αρχηγό της αποστολής επιτήρησης της Ευρωπαϊκής Ένωσης στη Γεωργία (EUMM Georgia). Ο ΕΕΕΕ και ο Διοικητής Μη Στρατιωτικών Επιχειρήσεων της αποστολής EUMM Georgia διαβουλεύονται, ανάλογα με την περίπτωση. Ο ΕΕΕΕ έρχεται επίσης σε επαφή επιτόπου με άλλους διεθνείς και περιφερειακούς παράγοντες.
   Άρθρο 13
   Συνδρομή σχετικά με προσφυγές
   Ο ΕΕΕΕ και το προσωπικό του συμβάλλουν στην παροχή στοιχείων προκειμένου να απαντήσουν στις προσφυγές και να ανταπεξέλθουν στις υποχρεώσεις που απορρέουν από τις εντολές των προηγούμενων ΕΕΕΕ για τον Νότιο Καύκασο και την κρίση στη Γεωργία, και παρέχουν προς τούτο διοικητική συνδρομή και πρόσβαση στα οικεία έγγραφα.
   Άρθρο 14
   Επανεξέταση
   1.   Η εφαρμογή της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στο Συμβούλιο, στον ΥΕ και στην Επιτροπή μαζί με έκθεση προόδου έως το τέλος του Οκτωβρίου 2013 και, κατά τη λήξη της εντολής του ΕΕΕΕ, συγκεφαλαιωτική έκθεση για την εκτέλεση της εντολής.
   2.   Η εντολή του ΕΕΕΕ θα επανεξεταστεί έως τις 31 Δεκεμβρίου 2013.
   Άρθρο 15
   Έναρξη ισχύος
   Η παρούσα απόφαση αρχίζει να ισχύει από την ημέρα της έκδοσής της.
   Εφαρμόζεται από την 1η Ιουλίου 2013.

      Βρυξέλλες, 2 Ιουλίου 2013.

            Για το Συμβούλιο

            Ο Πρόεδρος

         L. LINKEVIČIUS

      (1)  ΕΕ L 221, 27.8.2011, σ. 5. Η εντολή του ΕΕΕΕ είχε παραταθεί με την απόφαση 2012/326/ΚΕΠΠΑ (ΕΕ L 165 της 26.6.2012, σ. 53) για περίοδο 12 μηνών.

      (2)  ΕΕ L 141, 27.5.2011, σ. 17.


title: 2013/1/ΕΕ: Απόφαση του Συμβουλίου, της 20ής Νοεμβρίου 2012 , για τη σύναψη πρωτοκόλλου στην ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου, σχετικά με τη διαπίστωση της συμμόρφωσης και την αποδοχή των βιομηχανικών προϊόντων (ΔΣΑ)

text:
               4.1.2013

               EL

               Επίσημη Εφημερίδα της Ευρωπαϊκής Ένωσης

               L 1/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 20ής Νοεμβρίου 2012
   για τη σύναψη πρωτοκόλλου στην ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου, σχετικά με τη διαπίστωση της συμμόρφωσης και την αποδοχή των βιομηχανικών προϊόντων (ΔΣΑ)
   (2013/1/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 σε συνδυασμό με το άρθρο 218 παράγραφος 6 στοιχείο α) σημείο v) και το άρθρο 218 παράγραφος 7,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου (1) (εφεξής «συμφωνία σύνδεσης») άρχισε να ισχύει στις 20 Νοεμβρίου 1995.

               (2)

               Το άρθρο 47 της συμφωνίας σύνδεσης προβλέπει τη σύναψη, εφόσον κριθεί σκόπιμο, συμφωνιών για την αμοιβαία αναγνώριση στον τομέα της διαπίστωσης της συμμόρφωσης προς τις ευρωπαϊκές προδιαγραφές, το δε άρθρο 55 της συμφωνίας προβλέπει ότι καταβάλλεται κάθε προσπάθεια για την προσέγγιση των νομοθεσιών των μερών προκειμένου να διευκολυνθεί η εφαρμογή της συμφωνίας.

               (3)

               Το πρωτόκολλο στη συμφωνία σύνδεσης για τη διαπίστωση της συμμόρφωσης και την αποδοχή των βιομηχανικών προϊόντων (ΔΣΑ) (εφεξής «το πρωτόκολλο») υπεγράφη, εξ ονόματος της Ένωσης, στις 6 Μαΐου 2010.

               (4)

               Το πρωτόκολλο θα πρέπει να εγκριθεί.

               (5)

               Η Επιτροπή είναι υπεύθυνη για την εξωτερική εκπροσώπηση της Ένωσης σε σχέση με το πρωτόκολλο, περιλαμβανομένων των καθηκόντων ενημέρωσης και κοινοποίησης, καθώς και για τη διαβίβαση απαντήσεων σε αιτήματα σύμφωνα με τα παραρτήματα. Το πρωτόκολλο θα εφαρμοστεί βάσει της σχετικής νομοθεσίας της Ένωσης για την πιστοποίηση, την εποπτεία της αγοράς και την εμπορία προϊόντων.

               (6)

               Είναι αναγκαίο να εξουσιοδοτηθεί η Επιτροπή να προβαίνει σε τεχνικές τροποποιήσεις του πρωτοκόλλου,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης το πρωτόκολλο στην ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου, σχετικά με τη διαπίστωση της συμμόρφωσης και την αποδοχή των βιομηχανικών προϊόντων (ΔΣΑ).
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου διαβιβάζει, εξ ονόματος της Ένωσης, τη διπλωματική διακοίνωση που προβλέπεται στο άρθρο 16 του πρωτοκόλλου.
   Άρθρο 3
   Η Επιτροπή εξουσιοδοτείται να εγκρίνει τροποποιήσεις σύμφωνα με τα άρθρα 7, 13 και 15 του πρωτοκόλλου, κατόπιν διαβούλευσης με την ειδική επιτροπή που διορίζει το Συμβούλιο σύμφωνα με το άρθρο 218 παράγραφος 4 της Συνθήκης.
   Άρθρο 4
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Νοεμβρίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΆΝΝΗΣ

      (1)  ΕΕ L 147 της 21.6.2000, σ. 3.

         ΠΡΩΤΌΚΟΛΛΟ

      στην ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου, σχετικά με διαπίστωση της συμμόρφωσης και την αποδοχή των βιομηχανικών προϊόντων (ΔΣΑ)
      Η ΕΥΡΩΠΑΪΚΗ ΕΝΩΣΗ,
      στο εξής αποκαλούμενη «ΕΕ»,
      και
      ΤΟ ΚΡΑΤΟΣ ΤΟΥ ΙΣΡΑΗΛ,
      στο εξής αποκαλούμενο «Ισραήλ»,
      αποκαλούμενα ομού εφεξής «τα μέρη»,
      ΛΑΜΒΑΝΟΝΤΑΣ ΥΠΟΨΗ ότι το Ισραήλ είναι μέρος στην ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου, στο εξής αποκαλούμενη «η συμφωνία σύνδεσης» (1),
      ΑΝΑΓΝΩΡΙΖΟΝΤΑΣ ότι η έγκριση και η ενσωμάτωση του σχετικού δικαίου ΕΕ από το Ισραήλ παρέχει τη δυνατότητα επέκτασης ορισμένων οφελών που απορρέουν από την εσωτερική αγορά και διασφαλίζει την αποτελεσματική λειτουργία της σε ορισμένους τομείς,
      ΕΚΤΙΜΩΝΤΑΣ την κοινή προσήλωση των μερών στις αρχές της ελεύθερης κυκλοφορίας των εμπορευμάτων και της προώθησης της ποιότητας των προϊόντων, ούτως ώστε να διασφαλίζεται η υγεία και η ασφάλεια των πολιτών τους και η προστασία του περιβάλλοντος, μέσω της τεχνικής βοήθειας και άλλων μορφών της μεταξύ τους συνεργασίας,
      ΕΠΙΘΥΜΩΝΤΑΣ να συνάψουν πρωτόκολλο στη συμφωνία σύνδεσης σχετικά με τη διαπίστωση της συμμόρφωσης και την αποδοχή των βιομηχανικών προϊόντων (στο εξής αποκαλούμενο «το παρόν πρωτόκολλο») στο οποίο να προβλέπεται η εφαρμογή της αμοιβαίας αποδοχής των βιομηχανικών προϊόντων που πληρούν τις απαιτήσεις για τη νόμιμη κυκλοφορία τους στην αγορά ενός εκ των μερών, συμπεριλαμβανομένης, κατά περίπτωση, της αμοιβαίας αναγνώρισης των αποτελεσμάτων της υποχρεωτικής διαπίστωσης της συμμόρφωσης των βιομηχανικών προϊόντων,
      ΣΗΜΕΙΩΝΟΝΤΑΣ ότι το άρθρο 47 της συμφωνίας σύνδεσης προβλέπει, κατά περίπτωση, τη σύναψη ευρωπαϊκής συμφωνίας διαπίστωσης της συμμόρφωσης και ότι το άρθρο 55 της συμφωνίας σύνδεσης προβλέπει ότι πρέπει να καταβάλλεται κάθε προσπάθεια για την προσέγγιση των νομοθεσιών των κρατών μελών,
      ΕΚΤΙΜΩΝΤΑΣ ότι, στους τομείς που καλύπτονται από το παρόν πρωτόκολλο, το εθνικό δίκαιο του Ισραήλ ευθυγραμμίζεται ουσιαστικά με το οικείο ενωσιακό δίκαιο,
      ΕΠΙΣΗΜΑΙΝΟΝΤΑΣ τη στενή σχέση μεταξύ της Ευρωπαϊκής Ένωσης και της Ισλανδίας, του Λιχτενστάιν και της Νορβηγίας, η οποία απορρέει από τη συμφωνία για τον Ευρωπαϊκό Οικονομικό Χώρο, γεγονός που καθιστά σκόπιμο να εξετασθεί η σύναψη παράλληλης ευρωπαϊκής συμφωνίας διαπίστωσης της συμμόρφωσης μεταξύ του Ισραήλ και των χωρών αυτών, ισοδύναμης με το παρόν πρωτόκολλο,
      ΕΧΟΝΤΑΣ ΚΑΤΑ ΝΟΥΝ την ιδιότητά τους ως συμβαλλομένων μερών της συμφωνίας για την ίδρυση του Παγκόσμιου Οργανισμού Εμπορίου, και έχοντας επίγνωση ιδίως των δικαιωμάτων τους και των υποχρεώσεών τους που απορρέουν από τη συμφωνία του Παγκόσμιου Οργανισμού Εμπορίου για τους τεχνικούς φραγμούς στο εμπόριο,
      ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:
      Άρθρο 1
      Σκοπός και μέσα
      1.   Ο σκοπός του παρόντος πρωτοκόλλου είναι να διευκολυνθεί η εξάλειψη από τα μέρη των τεχνικών εμποδίων για το εμπόριο ορισμένων βιομηχανικών προϊόντων που απαριθμούνται στα παραρτήματα του παρόντος πρωτοκόλλου, τα οποία αποτελούν αναπόσπαστο μέρος του παρόντος πρωτοκόλλου.
      2.   Ο κατά την παράγραφο 1 σκοπός επιτυγχάνεται δια των εξής:

                  α)

                  τη θέσπιση και εφαρμογή από το Ισραήλ εθνικών τεχνικών κανονισμών, προτύπων και διαδικασιών διαπίστωσης της συμμόρφωσης ισοδύναμων με εκείνα του σχετικού ενωσιακού δικαίου·

                  β)

                  την εφαρμογή από το Ισραήλ ρυθμιστικής και τεχνικής υποδομής ισοδύναμης με αυτή που ισχύει στα κράτη μέλη της ΕΕ·

                  γ)

                  την αμοιβαία αποδοχή εκ μέρους αμφοτέρων των μερών στις αγορές τους των βιομηχανικών προϊόντων που πληρούν τις απαιτήσεις για τη νόμιμη διάθεσή τους στην αγορά ενός εκ των μερών, συμπεριλαμβανομένης, κατά περίπτωση, της αμοιβαίας αναγνώρισης των αποτελεσμάτων της υποχρεωτικής διαπίστωσης της συμμόρφωσης των βιομηχανικών προϊόντων που διέπονται από το σχετικό ενωσιακό δίκαιο και το ισοδύναμο εθνικό δίκαιο του Ισραήλ·

                  δ)

                  την αποδοχή εκ μέρους αμφοτέρων των μερών στις αγορές τους των βιομηχανικών προϊόντων που πληρούν τις απαιτήσεις για τη νόμιμη διάθεσή τους στην αγορά του Ισραήλ και κάθε κράτους μέλους της ΕΕ, υπό όρους ανάλογους με εκείνους που ισχύουν για το εμπόριο αγαθών μεταξύ των κρατών μελών της ΕΕ.

            Άρθρο 2
      Ορισμοί
      Για τους σκοπούς του παρόντος πρωτοκόλλου, νοούνται ως:

                  α)

                  «βιομηχανικά προϊόντα», τα προϊόντα που εμπίπτουν στο πεδίο εφαρμογής των παραρτημάτων του παρόντος πρωτοκόλλου·

                  β)

                  «σχετικό ενωσιακό δίκαιο», οιαδήποτε νομική πράξη και πρακτική εφαρμογή της ΕΕ που ισχύει για μια συγκεκριμένη κατάσταση, κίνδυνο ή κατηγορία βιομηχανικών προϊόντων, τα οποία αναφέρονται στα παραρτήματα του παρόντος πρωτοκόλλου·

                  γ)

                  «εθνικό δίκαιο», κάθε νομική πράξη και πρακτική εφαρμογή, με την οποία το Ισραήλ έχει εναρμονίσει τη νομοθεσία του με το σχετικό ενωσιακό δίκαιο που ισχύει για μια συγκεκριμένη κατάσταση, κίνδυνο ή κατηγορία βιομηχανικών προϊόντων·

                  δ)

                  «αρμόδια αρχή», ένας φορέας υπό τη δικαιοδοσία ενός από τα κράτη μέλη της ΕΕ ή του Ισραήλ, ο οποίος είναι υπεύθυνος για την εφαρμογή στην πράξη του ενωσιακού και εθνικού δικαίου σε έναν συγκεκριμένο βιομηχανικό τομέα, και ο οποίος, οσάκις απαιτείται, έχει την ευθύνη να ορίζει τους κοινοποιημένους οργανισμούς·

                  ε)

                  «κοινοποιημένος οργανισμός», ένας φορέας που κοινοποιείται από μια αρμόδια αρχή στο πλαίσιο της αντίστοιχης δικαιοδοσίας ενός εκ των μερών του παρόντος πρωτοκόλλου, στο αντισυμβαλλόμενο μέρος, ως αρμόδιος να διαπιστώσει τη συμμόρφωση σε σχέση με τις απαιτήσεις του ενωσιακού ή εθνικού δικαίου·

                  στ)

                  «επιτροπή», η επιτροπή σύνδεσης που συγκροτείται σύμφωνα με το άρθρο 70 της συμφωνίας σύνδεσης ή ένας φορέας που συγκροτείται από το συμβούλιο σύνδεσης σύμφωνα με το άρθρο 73 της συμφωνίας σύνδεσης και έχει επιφορτισθεί με την κάλυψη των εμπορικών ζητημάτων.

            Οι όροι που χρησιμοποιούνται στο παρόν πρωτόκολλο έχουν την έννοια που δίδεται σε αυτούς στο πλαίσιο του ενωσιακού δικαίου και του εθνικού δικαίου του Ισραήλ.
      Άρθρο 3
      Ευθυγράμμιση της νομοθεσίας
      Για τους σκοπούς του παρόντος πρωτοκόλλου, το Ισραήλ συμφωνεί να λαμβάνει τα κατάλληλα μέτρα, κατόπιν διαβουλεύσεων με την Ευρωπαϊκή Επιτροπή, για να ευθυγραμμίσει και να διατηρεί το σχετικό ενωσιακό δίκαιο, όπως εφαρμόζεται για τη διάθεση στην αγορά των προϊόντων που καλύπτονται από το παρόν πρωτόκολλο.
      Στους τομείς που καλύπτονται από το παρόν πρωτόκολλο στους οποίους το σχετικό ενωσιακό δίκαιο βασίζεται στη χρήση τεχνικών προτύπων που προσφέρουν το τεκμήριο της συμμόρφωσης με τις βασικές απαιτήσεις ασφάλειας (γνωστοί ως τομείς της «νέας προσέγγισης»), το Ισραήλ συμφωνεί να λαμβάνει τα κατάλληλα μέτρα, κατόπιν διαβουλεύσεων με την Ευρωπαϊκή Επιτροπή, για να ευθυγραμμίσει και να διατηρεί εναρμονισμένη την πρακτική του με την οικεία πρακτική της ΕΕ στους τομείς της τυποποίησης, της μετρολογίας, της διαπίστευσης, της διαπίστωσης της συμμόρφωσης, της εποπτείας της αγοράς, της γενικής ασφάλειας των προϊόντων και της ευθύνης των παραγωγών. Οι τομείς της «νέας προσέγγισης» αναφέρονται ως τέτοιοι στα τομεακά παραρτήματα.
      Άρθρο 4
      Τεχνική υποδομή
      Για τους σκοπούς του παρόντος πρωτοκόλλου, το Ισραήλ συμφωνεί να λαμβάνει τα κατάλληλα μέτρα, κατόπιν διαβουλεύσεων με την Ευρωπαϊκή Επιτροπή, για να συγκροτήσει και να διατηρεί τις κατάλληλες αρμόδιες αρχές σύμφωνα με το άρθρο 9.
      Στους τομείς που καλύπτονται από το παρόν πρωτόκολλο στους οποίους το σχετικό ενωσιακό δίκαιο βασίζεται στη χρήση τεχνικών προτύπων που παρέχουν το τεκμήριο της συμμόρφωσης με τις βασικές απαιτήσεις ασφάλειας (γνωστοί ως τομείς της «νέας προσέγγισης»), το Ισραήλ συμφωνεί να συγκροτήσει και να διατηρεί φορείς που είναι ικανοί να συνεχίσουν τις λειτουργίες της τυποποίησης, της μετρολογίας, της διαπίστευσης, της εποπτείας της αγοράς, της αξιολόγησης της γενικής ασφάλειας των προϊόντων και της αξιολόγησης και της εκτέλεσης των κανόνων περί ευθύνης των παραγωγών στην επικράτειά του, σε επίπεδο γενικά ισοδύναμο με το επίπεδο των φορέων στα κράτη μέλη της ΕΕ.
      Άρθρο 5
      Αμοιβαία αποδοχή των βιομηχανικών προϊόντων, συμπεριλαμβανομένης της διαπίστωσης της συμμόρφωσής τους
      1.   Τα μέρη συμφωνούν ότι, για τους σκοπούς της αμοιβαίας αποδοχής, τα βιομηχανικά προϊόντα που απαριθμούνται στα παραρτήματα για την αποδοχή των ρυθμιζόμενων προϊόντων και πληρούν τις απαιτήσεις για τη νόμιμη κυκλοφορία τους στην αγορά ενός μέρους, είναι δυνατόν να διατίθενται στην αγορά του άλλου μέρους, εάν πληρούν, ιδίως, τα εξής:

                  α)

                  τις απαιτήσεις των ισχυουσών νομοθετικών διατάξεων για την εγκατάσταση σε ένα από τα μέρη των προσώπων που είναι αρμόδια για την κυκλοφορία των προϊόντων στην αγορά· και

                  β)

                  κατά περίπτωση, τις ισχύουσες διατάξεις που σχετίζονται με την εγκατάσταση των φορέων που είναι αρμόδιοι για τη διαπίστωση της συμμόρφωσης.

            2.   Τα μέρη συμφωνούν ότι, για τους σκοπούς της αμοιβαίας αποδοχής, τα βιομηχανικά προϊόντα που απαριθμούνται στα παραρτήματα για την αποδοχή των προϊόντων που δεν υπόκεινται σε συνήθεις ρυθμίσεις, και για τα οποία δεν υπάρχει κανένας ευρωπαϊκός τεχνικός κανονισμός, μπορούν να αποτελούν αντικείμενο εμπορικών συναλλαγών μεταξύ του Ισραήλ και της ΕΕ, με βάση την αρχή ότι ένα προϊόν που κυκλοφορεί νόμιμα στην αγορά του Ισραήλ ή στην αγορά ενός από τα κράτη μέλη της ΕΕ μπορεί να κυκλοφορήσει νόμιμα στην αγορά του αντισυμβαλλόμενου μέρους του παρόντος πρωτοκόλλου.
      3.   Όταν τα προϊόντα υπόκεινται σε υποχρεωτικές διαδικασίες διαπίστωσης της συμμόρφωσης που πραγματοποιούνται σύμφωνα με το ενωσιακό δίκαιο και τα εθνικά δίκαια, όπως αναφέρονται στα παραρτήματα, τα μέρη συμφωνούν περαιτέρω να αναγνωρίζουν τα αποτελέσματα αυτών των διαδικασιών χωρίς να απαιτείται η επανάληψή τους και χωρίς να επιβάλλουν πρόσθετες απαιτήσεις για τους σκοπούς της αποδοχής αυτής της διαπίστωσης συμμόρφωσης.
      4.   Παρά τις παραγράφους 1, 2 και 3, κανένα μέρος δεν υποχρεούται να δεχτεί προϊόντα στην αγορά του, τα οποία έχουν κυκλοφορήσει νόμιμα στην αγορά του αντισυμβαλλόμενου μέρους ως συνέπεια μιας συμφωνίας με παρόμοιες επιπτώσεις με την παρούσα συμφωνία μεταξύ ενός μέρους και τρίτης χώρας ή μέρους, είτε δυνάμει μιας μονομερούς παραχώρησης από ένα μέρος προς τρίτη χώρα ή μέρος.
      Άρθρο 6
      Ρήτρα διασφάλισης
      Όταν ένα μέρος διαπιστώνει ότι βιομηχανικό προϊόν, το οποίο κυκλοφορεί στο έδαφός του δυνάμει του παρόντος πρωτοκόλλου και χρησιμοποιείται σύμφωνα με τη χρήση για την οποία προορίζεται, είναι δυνατόν να θέσει σε κίνδυνο την ασφάλεια ή την υγεία των χρηστών ή άλλων προσώπων ή να αποτελέσει πηγή θεμιτής ανησυχίας σε οποιονδήποτε άλλο τομέα, ο οποίος προστατεύεται στο πλαίσιο της νομοθεσίας που ορίζεται στα παραρτήματα, μπορεί να λαμβάνει τα κατάλληλα μέτρα, προκειμένου το εν λόγω προϊόν να αποσυρθεί από την αγορά, να απαγορευθεί η διάθεσή του στην αγορά και η λειτουργία του ή η χρήση του ή να περιορισθεί η ελεύθερη διακίνησή του.
      Τα παραρτήματα προβλέπουν τη διαδικασία που εφαρμόζεται σε τέτοιες περιπτώσεις.
      Άρθρο 7
      Επέκταση της κάλυψης
      Αν το Ισραήλ θεσπίσει και θέσει σε εφαρμογή εθνικές νομοθετικές πράξεις που ευθυγραμμίζονται με το σχετικό ενωσιακό δίκαιο, τα μέρη δύνανται να τροποποιούν τα παραρτήματα ή να συνάπτουν νέα, σύμφωνα με τη διαδικασία που προβλέπεται στο άρθρο 13.
      Άρθρο 8
      Υποχρεώσεις των μερών όσον αφορά τις αρμόδιες αρχές τους και τους κοινοποιημένους οργανισμούς

                  1.

                              α)

                              Τα μέρη διασφαλίζουν ότι οι αρμόδιες αρχές που υπάγονται στη δικαιοδοσία τους και είναι επιφορτισμένες με την αποτελεσματική εφαρμογή του ενωσιακού και του εθνικού δικαίου, το εφαρμόζουν ανελλιπώς. Επιπλέον, διασφαλίζουν ότι οι εν λόγω αρμόδιες αρχές είναι σε θέση να εξασφαλίζουν τη συμμόρφωση των βιομηχανικών προϊόντων με το ενωσιακό ή εθνικό δίκαιο ή να απαιτούν την απόσυρσή τους από την αγορά και, κατά περίπτωση, να κοινοποιούν, να αναστέλλουν την κοινοποίηση, να ανακαλούν την αναστολή και να αποσύρουν την κοινοποίηση των κοινοποιημένων οργανισμών.

                              β)

                              Τα μέρη κοινοποιούν το ένα στο άλλο τις επωνυμίες και τις διευθύνσεις των αρμόδιων αρχών τους και διατηρούν έναν κατάλογο με αυτούς τους φορείς.

                  2.

                              α)

                              Τα μέρη διασφαλίζουν ότι οι κοινοποιημένοι οργανισμοί που υπάγονται στην οικεία δικαιοδοσία τους και είναι επιφορτισμένοι με τη διαπίστωση της συμμόρφωσης βάσει των απαιτήσεων του ενωσιακού ή εθνικού δικαίου που ορίζεται στα παραρτήματα, συμμορφώνονται ανελλιπώς με τις απαιτήσεις εν λόγω ενωσιακού ή εθνικού δικαίου. Επιπλέον, τα μέρη λαμβάνουν τα αναγκαία μέτρα που διασφαλίζουν ότι οι εν λόγω κοινοποιημένοι οργανισμοί διατηρούν τις αρμοδιότητες που απαιτούνται για τη διεκπεραίωση των καθηκόντων που τους ανατίθενται.

                              β)

                              Τα μέρη κοινοποιούν εκατέρωθεν τις επωνυμίες και τις διευθύνσεις των κοινοποιημένων οργανισμών και διατηρούν έναν κατάλογο με αυτούς τους φορείς.

            Άρθρο 9
      Διαδικασίες για την αναγνώριση των αρμόδιων αρχών και την κοινοποίηση των κοινοποιημένων οργανισμών
      1.   Η ακόλουθη διαδικασία ισχύει για την αναγνώριση των αρμόδιων αρχών, που είναι επιφορτισμένες με την αποτελεσματική εφαρμογή του ενωσιακού και του εθνικού δικαίου, να εξασφαλίζουν τη συμμόρφωση των βιομηχανικών προϊόντων με το ενωσιακό ή εθνικό δίκαιο ή να απαιτούν την απόσυρσή τους από την αγορά και, κατά περίπτωση, να είναι σε θέση να κοινοποιούν, να αναστέλλουν την κοινοποίηση, να ανακαλούν την αναστολή και να αποσύρουν την κοινοποίηση των κοινοποιημένων οργανισμών:

                  α)

                  ένα μέρος διαβιβάζει γραπτώς τον διορισμό του στο αντισυμβαλλόμενο μέρος, αναφέροντας την επικράτεια και τον τίτλο του παραρτήματος του παρόντος πρωτοκόλλου στο πλαίσιο του οποίου έχει επιφορτισθεί η αρμόδια αρχή με τη διεκπεραίωση των καθηκόντων που απαριθμούνται στο άρθρο 8 παράγραφος 1, συμπεριλαμβανομένης, ανάλογα με την περίπτωση, της εκτίμησης των τυχόν περιορισμών αυτής της αρμοδιότητας στην επικράτεια ή στο πεδίο εφαρμογής του συγκεκριμένου παραρτήματος·

                  β)

                  μόλις το αντισυμβαλλόμενο μέρος την αναγνωρίσει γραπτώς, η αρμόδια αρχή θεωρείται ικανή να εκτελέσει τα καθήκοντα που απαριθμούνται στο άρθρο 8 παράγραφος 1 σε σχέση με τα παραρτήματα για τα οποία έχει αναγνωρισθεί, από τη συγκεκριμένη ημερομηνία και μετά.

            2.   Η ακόλουθη διαδικασία εφαρμόζεται για την κοινοποίηση των κοινοποιημένων οργανισμών για να διαπιστώνουν τη συμμόρφωση βάσει των απαιτήσεων του ενωσιακού ή εθνικού δικαίου, όπως καθορίζεται στα παραρτήματα:

                  α)

                  ένα μέρος διαβιβάζει την κοινοποίησή του στο αντισυμβαλλόμενο μέρος γραπτώς, αναφέροντας τον τίτλο του παραρτήματος του παρόντος πρωτοκόλλου στο πλαίσιο του οποίου ο κοινοποιημένος οργανισμός είναι αρμόδιος να διαπιστώνει τη συμμόρφωση και, ανάλογα με την περίπτωση, να εκτιμήσει τους τυχόν περιορισμούς της αρμοδιότητας στο πλαίσιο του παραρτήματος·

                  β)

                  μόλις το αντισυμβαλλόμενο μέρος την αναγνωρίσει γραπτώς, ο κοινοποιημένος οργανισμός θεωρείται, από τη συγκεκριμένη ημερομηνία και μετά, ότι είναι αρμόδιος για τη διαπίστωση της συμμόρφωσης βάσει των απαιτήσεων που αναφέρονται στα παραρτήματα.

            3.   Αν ένα από τα μέρη αποφασίσει να αποσύρει την κοινοποίηση του οργανισμού που υπάγεται στη δικαιοδοσία του, ενημερώνει γραπτώς το άλλο μέρος. Ο κοινοποιημένος οργανισμός παύει να προβαίνει σε διαπίστωση της συμμόρφωσης σε σχέση με τις απαιτήσεις που αναφέρονται στα παραρτήματα, το αργότερο από την ημερομηνία απόσυρσης και μετά. Ωστόσο, η διαπίστωση της συμμόρφωσης που είχε πραγματοποιηθεί πριν από αυτήν την ημερομηνία, εξακολουθεί να ισχύει, εκτός αν αποφασίσει άλλως η επιτροπή.
      Άρθρο 10
      Έλεγχος των κοινοποιημένων οργανισμών
      1.   Κάθε μέρος δύναται να ζητήσει από το άλλο μέρος να ελέγξει την τεχνική ικανότητα και καταλληλότητα του κοινοποιημένου οργανισμού, ή υποψήφιου για κοινοποίηση οργανισμού που υπάγεται στη δικαιοδοσία του. Το αίτημα αυτό πρέπει να είναι αντικειμενικά και λογικά αιτιολογημένο, ώστε να παρέχει στο αρμόδιο για την κοινοποίηση μέρος τη δυνατότητα να διενεργήσει τον αναγκαίο έλεγχο και να υποβάλει σύντομα έκθεση με τα πορίσματά του στο άλλο μέρος. Τα μέρη δύνανται επίσης να εξετάζουν από κοινού τον εν λόγω φορέα, με τη συμμετοχή των οικείων αρμόδιων αρχών. Προς τον σκοπό αυτό, τα μέρη εγγυώνται την πλήρη συνεργασία των φορέων που υπάγονται στη δικαιοδοσία τους. Τα μέρη λαμβάνουν όλα τα ενδεδειγμένα μέτρα και χρησιμοποιούν όλα τα διαθέσιμα μέσα, τα οποία, ενδεχομένως, απαιτούνται, προκειμένου να επιλύσουν κάθε πρόβλημα που εντοπίζουν.
      2.   Αν τα προβλήματα δεν μπορούν να επιλυθούν με ικανοποιητικό τρόπο και για τα δύο μέρη, τότε μπορούν να κοινοποιήσουν στην επιτροπή τη διαφωνία τους, αφού παραθέσουν α) τους λόγους για το αίτημα που υποστηρίζονται από τα σχετικά αποδεικτικά στοιχεία για τον έλεγχο της τεχνικής ικανότητας και της συμμόρφωσης του κοινοποιημένου οργανισμού· β) τους λόγους για τους οποίους τα προβλήματα δεν μπορούν να επιλυθούν με ικανοποιητικό τρόπο και για τα δύο μέρη και γ) τα αποδεικτικά στοιχεία που δείχνουν ότι υπάρχει επικείμενη και πραγματική απειλή για την ανθρώπινη υγεία και την ασφάλεια, κατά περίπτωση. Η επιτροπή δύναται να αποφασίσει κατάλληλη δράση.
      3.   Εκτός και αν η επιτροπή αποφασίσει άλλως, και μέχρι τότε, η κοινοποίηση του οργανισμού και η αναγνώριση της ικανότητάς του να προβαίνει σε διαπίστωση της συμμόρφωσης όσον αφορά τις απαιτήσεις του ενωσιακού και εθνικού δικαίου που αναφέρονται στα παραρτήματα, αναστέλλεται μερικώς ή ολικώς από την ημερομηνία κατά την οποία η διαφωνία των μερών κοινοποιήθηκε στην επιτροπή.
      Άρθρο 11
      Ανταλλαγή πληροφοριών και συνεργασία
      Προκειμένου να εξασφαλισθεί η ορθή και ενιαία εφαρμογή και ερμηνεία του παρόντος πρωτοκόλλου, και για να ενισχυθεί το εμπόριο των βιομηχανικών αγαθών μεταξύ τους, τα μέρη:

                  α)

                  κοινοποιούν εκατέρωθεν τις σχετικές προτεινόμενες και πραγματικές νομοθετικές τροποποιήσεις και ανταλλάσσουν πληροφορίες σχετικά με την εφαρμογή του νόμου και της πρακτικής, συμπεριλαμβανομένων ιδίως των διαδικασιών για την εξασφάλιση της συμμόρφωσης των κοινοποιημένων οργανισμών στην επικράτειά τους με τους ισχύοντες κανόνες·

                  β)

                  καλούν το ένα το άλλο να συμμετάσχει στους σχετικούς μηχανισμούς ανταλλαγής πληροφοριών, όσον αφορά τους μηχανισμούς που εξετάζουν τους τομείς που καλύπτονται από τα παραρτήματα της παρούσας συμφωνίας, εκτός αν προσδιορίζεται άλλως στα παραρτήματα. Η ΕΕ διερευνά τη δυνατότητα να καλέσει το Ισραήλ να συμμετάσχει στα σχετικά ευρωπαϊκά δίκτυα και φορείς·

                  γ)

                  ενθαρρύνουν τους οικείους κοινοποιημένους οργανισμούς να συνεργάζονται με στόχο τη θέσπιση ρυθμίσεων αμοιβαίας αναγνώρισης οικειοθελώς.

            Άρθρο 12
      Εμπιστευτικότητα
      Οι εκπρόσωποι, οι εμπειρογνώμονες και οι άλλοι υπάλληλοι των μερών, ακόμη και μετά τη λήξη της άσκησης των καθηκόντων τους, δεν αποκαλύπτουν πληροφορίες που έχουν λάβει στο πλαίσιο του παρόντος πρωτοκόλλου, οι οποίες καλύπτονται από την υποχρέωση τήρησης του επαγγελματικού απορρήτου. Οι πληροφορίες αυτές δεν μπορούν να χρησιμοποιηθούν για άλλους σκοπούς πλην των σκοπών που προβλέπονται στο παρόν πρωτόκολλο.
      Άρθρο 13
      Διαχείριση παρόντος του πρωτοκόλλου
      1.   Η επιτροπή φέρει την ευθύνη για την αποτελεσματική λειτουργία του παρόντος πρωτοκόλλου. Διαθέτει ιδίως την εξουσία λήψης αποφάσεων όσον αφορά:

                  α)

                  την τροποποίηση και την απόσυρση των παραρτημάτων·

                  β)

                  την προσθήκη νέων παραρτημάτων·

                  γ)

                  τον διορισμό εμπειρογνωμόνων για να ελέγξουν την τεχνική ικανότητα κοινοποιημένου φορέα και τη συμμόρφωσή του με τις ισχύουσες απαιτήσεις, σύμφωνα με το άρθρο 10 παράγραφος 1·

                  δ)

                  την ανταλλαγή πληροφοριών για τις προτεινόμενες και τις πραγματικές τροποποιήσεις του ενωσιακού και του εθνικού δικαίου που αναφέρεται στα παραρτήματα·

                  ε)

                  την εξέταση νέων ή πρόσθετων διαδικασιών διαπίστωσης της συμμόρφωσης που επηρεάζουν τομέα καλυπτόμενο από παράρτημα·

                  στ)

                  την επίλυση κάθε ζητήματος σχετικού με την εφαρμογή του παρόντος πρωτοκόλλου·

                  ζ)

                  την παραπομπή των ζητημάτων που αφορούν τη λήψη αποφάσεων στον μηχανισμό επίλυσης των διαφορών, όπως προβλέπεται στο άρθρο 75 της συμφωνίας σύνδεσης ή σε οποιοδήποτε άλλο σχετικό μηχανισμό επίλυσης των διαφορών που δημιουργήθηκε από τη συμφωνία μεταξύ των μερών σύμφωνα με τη συμφωνία σύνδεσης.

            2.   Η επιτροπή μπορεί να αναθέτει τις ανωτέρω αρμοδιότητες που ορίζονται στο πλαίσιο του παρόντος πρωτοκόλλου.
      3.   Οι τροποποιήσεις στα παραρτήματα τίθενται σε ισχύ κατά τα αποφασιζόμενα από την επιτροπή.
      Άρθρο 14
      Τεχνική συνεργασία
      Τα μέρη συνεργάζονται, οσάκις απαιτείται, προκειμένου να υποστηρίξουν την αποτελεσματική υλοποίηση και την εφαρμογή του παρόντος πρωτοκόλλου.
      Άρθρο 15
      Συμφωνίες με άλλες χώρες
      1.   Το παρόν πρωτόκολλο μπορεί, με ρητή συμφωνία μεταξύ των μερών, μεταξύ άλλων, και με απόφαση της επιτροπής, να επεκταθεί ώστε να καλύψει την αποδοχή των βιομηχανικών προϊόντων από τρίτες χώρες ή μέρη με τα οποία η ΕΕ έχει συνάψει συμφωνία παρόμοια με το παρόν πρωτόκολλο στους αντίστοιχους τομείς.
      2.   Οσάκις η ΕΕ κοινοποιεί στο Ισραήλ ότι έχει συνάψει συμφωνία παρόμοια με το παρόν πρωτόκολλο με τρίτη χώρα ή μέρος, που καλύπτει την αποδοχή των βιομηχανικών προϊόντων στους αντίστοιχους τομείς, το Ισραήλ εξετάζει τη δυνατότητα σύναψης συμφωνίας με τρίτη χώρα ή μέρος που προβλέπει τέτοια επέκταση.
      Άρθρο 16
      Έναρξη ισχύος
      Το παρόν πρωτόκολλο τίθεται σε ισχύ 30 ημέρες μετά την ημερομηνία της τελευταίας γραπτής ανακοίνωσης, μέσω της διπλωματικής οδού, με την οποία τα μέρη έχουν κοινοποιήσει εκατέρωθεν ότι έχουν πληρωθεί οι αντίστοιχες εσωτερικές νομικές απαιτήσεις τους για την έναρξη ισχύος του παρόντος πρωτοκόλλου.
      Άρθρο 17
      Διάρκεια
      Το παρόν πρωτόκολλο συνάπτεται για απεριόριστο χρονικό διάστημα. Κάθε μέρος δύναται να καταγγείλει το παρόν πρωτόκολλο με κοινοποίηση προς το αντισυμβαλλόμενο μέρος. Το παρόν πρωτόκολλο παύει να ισχύει δώδεκα μήνες μετά την ημερομηνία της κοινοποίησης αυτής.
      Κατά τη διάρκεια της περιόδου μεταξύ της καταγγελίας του παρόντος πρωτοκόλλου από ένα μέρος και της παύσης της εφαρμογής του, η λήξη του παρόντος πρωτοκόλλου δεν επηρεάζει αρνητικά ούτε θίγει με κανέναν τρόπο κανένα δικαίωμα ή υποχρέωση που απορρέει από την εφαρμογή του παρόντος πρωτοκόλλου, πριν από την πραγματική ημερομηνία της εν λόγω παύσης.
      Άρθρο 18
      Γλώσσες
      Το παρόν πρωτόκολλο συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική και εβραϊκή γλώσσα, και όλα τα κείμενα είναι εξίσου αυθεντικά.

         Съставено в Брюксел на шести май две хиляди и десета година.
         Hecho en Bruselas, el seis de mayo de dos mil diez.
         V Bruselu dne šestého května dva tisíce deset.
         Udfærdiget i Bruxelles den sjette maj to tusind og ti.
         Geschehen zu Brüssel am sechsten Mai zweitausendzehn.
         Kahe tuhande kümnenda aasta maikuu kuuendal päeval Brüsselis.
         Έγινε στις Βρυξέλλες, στις έξι Μαΐου δύο χιλιάδες δέκα.
         Done at Brussels on the sixth day of May in the year two thousand and ten.
         Fait à Bruxelles, le six mai deux mille dix.
         Fatto a Bruxelles, addì sei maggio duemiladieci.
         Briselē, divi tūkstoši desmitā gada sestajā maijā.
         Priimta du tūkstančiai dešimtų metų gegužės šeštą dieną Briuselyje.
         Kelt Brüsszelben, a kétezer-tizedik év május havának hatodik napján.
         Magħmul fi Brussell, fis-sitt jum ta' Mejju tas-sena elfejn u għaxra.
         Gedaan te Brussel, de zesde mei tweeduizend tien.
         Sporządzono w Brukseli dnia szóstego maja roku dwa tysiące dziesiątego.
         Feito em Bruxelas, em seis de Maio de dois mil e dez.
         Întocmit la Bruxelles, la șase mai două mii zece.
         V Bruseli šiesteho mája dvetisícdesať.
         V Bruslju, dne šestega maja leta dva tisoč deset.
         Tehty Brysselissä kuudentena päivänä toukokuuta vuonna kaksituhattakymmenen.
         Som skedde i Bryssel den sjätte maj tjugohundratio.
         2010

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            På Europeiska unionens vägnar

            За Държавата Израел
            Por el Estado de Israel
            Za Stát Izrael
            For Staten Israel
            Für den Staat Israel
            Iisraeli Riigi nimel
            Για το Κράτος του Ισραήλ
            For the State of Israel
            Pour l'État d'Israël
            Per lo Stato d'Israele
            Izraēlas Valsts vārdā
            Izraelio Valstybės vardu
            Izrael Állam részéről
            Għall-Istat tal-Iżrael
            Voor de Staat Israël
            W imieniu Państwa Izrael
            Pelo Estado de Israel
            Pentru Statul Israel
            Za Izraelský štát
            Za Državo Izrael
            Israelin valtion puolesta
            För Staten Israel

         (1)  ΕΕ L 147 της 21.6.2000, σ. 3, και «Kitvei Amana» (Εφημερίδα Επισήμων Εκδόσεων του Ισραήλ), 1034.

         ΠΑΡΑΡΤΗΜΑ

            ΓΙΑ ΤΗΝ ΑΜΟΙΒΑΙΑ ΑΠΟΔΟΧΗ ΒΙΟΜΗΧΑΝΙΚΩΝ ΠΡΟΪΟΝΤΩΝ

            Ορθή πρακτική για την παρασκευή φαρμάκων (ΟΠΠ)

         ΤΜΗΜΑ I

            Ενωσιακό και εθνικό δίκαιο

                     Δίκαιο της ΕΕ

                     :

                     Νομοθεσία της ΕΕ και διατάξεις που η Ευρωπαϊκή Επιτροπή έχει κοινοποιήσει στο Ισραήλ και έχει δημοσιεύσει όσον αφορά το παρόν παράρτημα.

                     Εθνικό δίκαιο του Ισραήλ

                     :

                     Ισραηλινή νομοθεσία που το Ισραήλ έχει κοινοποιήσει στην Ευρωπαϊκή Επιτροπή και έχει δημοσιεύσει όσον αφορά το παρόν παράρτημα.

               ΤΜΗΜΑ II

            Πεδίο εφαρμογής και κάλυψη

         1.   Πεδίο
         Εκτός από τα προβλεπόμενα στη ρήτρα 2, με τίτλο «Εξαιρέσεις», οι διατάξεις του παρόντος παραρτήματος καλύπτουν τα φάρμακα, τις δραστικές φαρμακευτικές ουσίες, τα έκδοχα ή τα μείγματά τους, για ανθρώπινη ή κτηνιατρική χρήση, για τα οποία ισχύουν οι απαιτήσεις ορθής παρασκευαστικής πρακτικής (ΟΠΠ) και τα οποία διέπονται από τις απαιτήσεις της σχετικής νομοθεσίας που κοινοποιούνται από κάθε μέρος στο άλλο, στο πλαίσιο του τμήματος Ι του παρόντος παραρτήματος, και τα οποία διανέμονται απευθείας από τον παρασκευαστή ή τον εισαγωγέα ενός μέρους στον εισαγωγέα του αντισυμβαλλόμενου μέρους.
         Περιλαμβάνουν χημικά και βιολογικά φαρμακευτικά ιδιοσκευάσματα, ανοσοποιητικά, ραδιοφαρμακευτικά προϊόντα και φαρμακευτικά βότανα.
         Οι διατάξεις του παρόντος παραρτήματος εφαρμόζονται σε προϊόντα που καλύπτονται από το παράρτημα, ανεξαρτήτως της καταγωγής τους.
         2.   Εξαιρέσεις
         Τα φάρμακα που παράγονται από ανθρώπινο αίμα ή ανθρώπινο πλάσμα, τα συνδυασμένα φάρμακα προηγμένης θεραπείας, τα φάρμακα για ιατρικές εξετάσεις, τα ομοιοπαθητικά, τα ιατρικά αέρια και τα κτηνιατρικά ανοσοποιητικά φάρμακα δεν καλύπτονται από το παρόν παράρτημα.
         Η δυνατότητα επέκτασης του πεδίου του παρόντος παραρτήματος στα φάρμακα που παράγονται από ανθρώπινο αίμα ή ανθρώπινο πλάσμα, στα φάρμακα για ιατρικές εξετάσεις και τα κτηνιατρικά ανοσοποιητικά φάρμακα συζητείται από τα μέρη δύο έτη μετά την έναρξη ισχύος του παρόντος παραρτήματος.
         3.   Συντήρηση, δημοσίευση και επέκταση της κάλυψης και εξαίρεση
         Με την έναρξη ισχύος του παρόντος παραρτήματος, τα μέρη καταρτίζουν, μέσω ανταλλαγής επιστολών, έναν κατάλογο με είδη προϊόντων και δραστηριοτήτων που καλύπτονται, και μπορούν επίσης να διευκρινίζουν ποια προϊόντα εξαιρούνται.
         Επιπλέον, για την εφαρμογή του άρθρου 5 παράγραφος 4 του παρόντος πρωτοκόλλου σε σχέση με το παρόν παράρτημα, τα μέρη συμφωνούν να αλληλοενημερώνονται για συμφωνίες πανομοιότυπες με το παρόν πρωτόκολλο και για τυχόν μονομερείς παραχωρήσεις προς τρίτη χώρα ή μέρος που έχουν παρόμοια αποτελέσματα με συμφωνία αυτού του είδους, για το φάσμα των προϊόντων και των διαδικασιών που καλύπτονται και για την πρόθεσή τους να εγκρίνουν ή να απορρίψουν προϊόντα από τις αγορές τους, παρεκκλίνοντας ταυτόχρονα από ορισμένες υποχρεώσεις (κυρίως εκείνες του τμήματος IV.2) όσον αφορά τέτοιες συμφωνίες και μονομερείς παραχωρήσεις.
         Τα μέρη μπορούν, μέσω των σημείων επαφής που προσδιορίζονται στη ρήτρα 11 του τμήματος IV, κατόπιν αξιολόγησης των νομικών διατάξεων και των διατάξεων εφαρμογής και των πρακτικών σύμφωνα με το δίκαιο της ΕΕ που διευκρινίζονται στο τμήμα Ι, να προσθέτουν ή να αποκλείουν περαιτέρω είδη προϊόντων και δραστηριοτήτων. Ύστερα από μια τέτοια διαδικασία, ο κατάλογος μπορεί να τροποποιηθεί, ανάλογα με την περίπτωση, μέσω ανταλλαγής επιστολών μεταξύ των μερών.
         Τα μέρη δημοσιεύουν: 1. τον κατάλογο των ειδών προϊόντων και δραστηριοτήτων που καλύπτονται από το παρόν παράρτημα, 2. έναν κατάλογο τυχόν συμφωνιών παρόμοιων με το παρόν πρωτόκολλο για το οποίο το αντισυμβαλλόμενο μέρος έχει κάνει χρήση της παρέκκλισης στο πλαίσιο του τμήματος IV ρήτρα 2 στοιχείο ε), και 3. έναν κατάλογο τυχόν μονομερών παραχωρήσεων προς τρίτη χώρα ή μέρος που έχουν παρόμοια αποτελέσματα με συμφωνία αυτού του είδους για την οποία το αντισυμβαλλόμενο μέρος έχει κάνει χρήση της παρέκκλισης στο τμήμα IV ρήτρα 2 στοιχείο ε).
         ΤΜΗΜΑ III

            Αρμόδιες αρχές

         ΕΕ
         Φορείς που έχουν διορισθεί από τα κράτη μέλη της Ένωσης σύμφωνα με το δίκαιο της ΕΕ, όπως αναφέρεται στο τμήμα Ι, κοινοποιήθηκαν στο Ισραήλ σύμφωνα με το άρθρο 9 του παρόντος πρωτοκόλλου και δημοσιοποιήθηκαν από την Ευρωπαϊκή Επιτροπή.
         Ισραήλ
         Φορείς που έχουν διορισθεί από το Ισραήλ σύμφωνα με το εθνικό δίκαιο, όπως αναφέρεται στο τμήμα Ι, κοινοποιήθηκαν στην ΕΕ σύμφωνα με το άρθρο 9 του παρόντος πρωτοκόλλου και δημοσιοποιήθηκαν από το Ισραήλ.
         ΤΜΗΜΑ IV

            Ειδικές ρυθμίσεις

         1.   Ορισμοί
         Για τους σκοπούς του παρόντος παραρτήματος, εφαρμόζονται οι ακόλουθοι ορισμοί:
         Επίσημο Εργαστήριο Ελέγχου Φαρμάκων (ΕΕΕΦ): Εργαστήριο που ορίζεται από ένα κράτος μέλος της ΕΕ ή το Ισραήλ, όπως προβλέπεται και διέπεται από τη νομοθεσία και τις κατευθύνσεις της ΕΕ, του Συμβουλίου της Ευρώπης και του Ισραήλ όσον αφορά τα φάρμακα, για να εκτελέσει την εργαστηριακή δοκιμή για λογαριασμό μιας αρμόδιας αρχής, ανεξάρτητα από τον παρασκευαστή, για φάρμακα πριν και/ή μετά το μάρκετινγκ για τη γενική παρακολούθηση των φαρμάκων όσον αφορά την ασφάλεια των ανθρώπων ασθενών και/ή των ζώων.
         Απελευθέρωση παρτίδας από επίσημη αρχή ελέγχου (ΑΠΕΑΕ): Απαίτηση μέρους, όπως προβλέπεται και διέπεται από τη νομοθεσία και τις κατευθύνσεις της ΕΕ, του Συμβουλίου της Ευρώπης και του Ισραήλ όσον αφορά τα φάρμακα, να διαπιστώνεται από επίσημο εργαστήριο ελέγχου φαρμάκων η συμμόρφωση μιας παρτίδας με τις εγκεκριμένες προδιαγραφές όπως ορίζονται στην άδεια κυκλοφορίας, πριν η αρμόδια αρχή του μέρους επιτρέψει να διατεθεί στην αγορά η συγκεκριμένη παρτίδα. Η εξέταση περιλαμβάνει τη δοκιμή βάσει χρονοδιαγράμματος, όπως ορίζεται στις κατευθύνσεις που αναφέρονται παραπάνω.
         Επανέλεγχος: Δοκιμή των φαρμάκων που εισάγονται από τρίτη χώρα ή το αντισυμβαλλόμενο μέρος, συμπεριλαμβανομένης μιας πλήρους ποιοτικής ανάλυσης, μιας ποσοτικής ανάλυσης τουλάχιστον όλων των δραστικών ουσιών και όλων των άλλων δοκιμών ή ελέγχων που είναι απαραίτητοι για τη διασφάλιση της ποιότητας των φαρμάκων σύμφωνα με τις απαιτήσεις της άδειας κυκλοφορίας.
         2.   Υποχρεώσεις των μερών

                     α)

                     Για τα προϊόντα που καλύπτονται από το παρόν παράρτημα, κάθε μέρος αναγνωρίζει τα συμπεράσματα των επιθεωρήσεων για τη συμμόρφωση των παρασκευαστών και των εισαγωγέων με τις αρχές και τις κατευθύνσεις της ενωσιακής και της αντίστοιχης ισραηλινής ΟΠΠ που πραγματοποιούνται από τις σχετικές υπηρεσίες επιθεώρησης του αντισυμβαλλόμενου μέρους στο έδαφός του ή σε τρίτη χώρα σύμφωνα με τις διατάξεις για τις επιθεωρήσεις, όπως τεκμηριώνεται μέσω της χορήγησης ή της άρνησης χορήγησης πιστοποιητικού ΟΠΠ. Οι σχετικές διατάξεις παρατίθενται στο τμήμα Ι.

                     β)

                     Για τα φάρμακα που καλύπτονται από το παρόν παράρτημα, κάθε μέρος αναγνωρίζει τις σχετικές άδειες παρασκευής και εισαγωγής που επιβεβαιώνουν τη συμμόρφωση με τη νομοθεσία για την παρασκευή και την εισαγωγή και με τις αρχές και τις κατευθύνσεις για την ενωσιακή και την αντίστοιχη ισραηλινή ΟΠΠ.

                     γ)

                     Η διαπίστωση της συμμόρφωσης κάθε παρτίδας με τις προδιαγραφές είτε από τον παρασκευαστή που είναι εγκατεστημένος σε ένα από τα μέρη, είτε από τον εισαγωγέα, αναγνωρίζεται από το άλλο μέρος χωρίς επανέλεγχο κατά την εισαγωγή από το ένα μέρος στο άλλο. Ωστόσο, οι πρόσθετες αρμοδιότητες του εξουσιοδοτημένου προσώπου ή του αρμόδιου φαρμακοποιού για την εισαγωγή σε κάθε μέρος όσον αφορά την πιστοποίηση κάθε παρτίδας, όπως καθορίζεται στο τμήμα Ι, εξακολουθούν να είναι σύμφωνες με τις διατάξεις του ενωσιακού δικαίου και του δικαίου του Ισραήλ, όπως ορίζεται στο τμήμα Ι.

                     δ)

                     Οι διατάξεις των στοιχείων α), β) και γ) ισχύουν για το τελικό ή ενδιάμεσο φάρμακο που εισάγεται από τρίτη χώρα και εξάγεται στη συνέχεια στο αντισυμβαλλόμενο μέρος, μόνο 1. αν κάθε παρτίδα φαρμάκων υπόκειται σε επανέλεγχο είτε από τον εισαγωγέα τρίτης χώρας είτε από παρασκευαστή που βρίσκεται σε ένα από τα μέρη και 2. αν ο παρασκευαστής στην τρίτη χώρα υπόκειται σε επιθεώρηση από την αρμόδια αρχή ενός από τα μέρη, από την οποία προκύπτει ότι, για το προϊόν ή την κατηγορία προϊόντων, ο παρασκευαστής συμμορφώνεται με την ορθή παρασκευαστική πρακτική.

                     ε)

                     Ωστόσο, οι διατάξεις των στοιχείων α), β) και γ) δεν ισχύουν για τα προϊόντα που εισάγονται από τρίτη χώρα, όταν έχουν διενεργηθεί δοκιμές αποκλειστικά γι’ αυτά και έχουν επιθεωρηθεί από αρμόδια αρχή της ίδιας ή άλλης τρίτης χώρας. Οποιαδήποτε παρέκκλιση από αυτή τη διάταξη βάσει συμφωνίας με μέρος παρόμοιας με την παρούσα συμφωνία, ή τυχόν μονομερών παραχωρήσεων από ένα μέρος προς τρίτη χώρα ή μέρος που έχει παρόμοια αποτελέσματα με τη συμφωνία αυτού του είδους, προϋποθέτει τη συγκατάθεση του αντισυμβαλλόμενου μέρους.

                     στ)

                     Όταν ένα μέρος απαιτεί από μια αρμόδια αρχή ή ένα επίσημο εργαστήριο ελέγχου φαρμάκων να προβεί σε απελευθέρωση παρτίδας από επίσημη αρχή ελέγχου, οι έλεγχοι αυτοί που πραγματοποιούνται από την αρχή ενός μέρους αναγνωρίζονται ως έγκυροι από το αντισυμβαλλόμενο μέρος μέσω πιστοποιητικών που τεκμηριώνουν τη συμμόρφωση με τις προδιαγραφές που ορίζονται στην άδεια κυκλοφορίας.

                     ζ)

                     Κάθε μέρος εξασφαλίζει ότι κάθε παρτίδα προϊόντων που εξάγεται στο αντισυμβαλλόμενο μέρος συνοδεύεται από πιστοποιητικό παρτίδας. Τα πιστοποιητικά παρτίδας για τα φάρμακα υπογράφονται δεόντως από το εξουσιοδοτημένο πρόσωπο ή τον αρμόδιο φαρμακοποιό του παρασκευαστή ή του εισαγωγέα του σχετικού μέρους.

               3.   Ανταλλαγή αδειών παρασκευής/εισαγωγής και πληροφοριών για τη συμμόρφωση με την ΟΠΠ
         Τα μέρη ανταλλάσουν πληροφορίες για το καθεστώς των παρασκευαστών και των εισαγωγέων όσον αφορά τη χορήγηση άδειας και για την έκβαση των επιθεωρήσεων, ιδίως μέσω της καταγραφής των αδειών, των πιστοποιητικών ΟΠΠ και των πληροφοριών για τη μη συμμόρφωση με την ΟΠΠ στη βάση δεδομένων για την ΟΠΠ που διαχειρίζεται ο Ευρωπαϊκός Οργανισμός Φαρμάκων (EMA).
         4.   Ανταλλαγή των εκθέσεων επιθεώρησης
         Κατόπιν αιτιολογημένου αιτήματος, οι αρμόδιες υπηρεσίες επιθεώρησης του αντισυμβαλλόμενου μέρους αποστέλλουν αντίγραφο της τελευταίας έκθεσης επιθεώρησης στον τόπο παρασκευής ή εισαγωγής ή, εάν οι αναλύσεις ανατίθενται σε τρίτους μέσω συμβάσεων, στον τόπο ανάθεσης της σύμβασης. Τούτο ισχύει ιδίως όταν στην επιθεώρηση περιλαμβάνεται η διαπίστωση της συμμόρφωσης των δοκιμών παρασκευής και ελέγχου για ένα φάρμακο σύμφωνα με τα στοιχεία και τα έγγραφα που υποβλήθηκαν για άδεια κυκλοφορίας ή όταν διενεργήθηκε επιθεώρηση λόγω ποιοτικού ελαττώματος. Κάθε μέρος χειρίζεται τις εν λόγω εκθέσεις επιθεώρησης με τον βαθμό εμπιστευτικότητας τον οποίο απαιτεί το αντισυμβαλλόμενο μέρος που χορήγησε την έκθεση. Τα μέρη διασφαλίζουν ότι οι εκθέσεις επιθεώρησης αποστέλλονται εντός 30 ημερολογιακών ημερών με παράταση της προθεσμίας σε 60 ημέρες σε περίπτωση διενέργειας επανελέγχου.
         5.   Ανταλλαγή των αποτελεσμάτων της εργαστηριακής δοκιμής που εκτελείται από τα ΕΕΕΦ
         Κατόπιν αιτιολογημένου αιτήματος από ένα μέρος, οι αρμόδιες αρχές του αντισυμβαλλόμενου μέρους διαβιβάζουν αντίγραφο των αποτελεσμάτων της εργαστηριακής δοκιμής που εκτελείται στο πλαίσιο των δραστηριοτήτων εποπτείας αγοράς. Τούτο ισχύει ιδίως όταν εκτελείται τέτοια δοκιμή σε περίπτωση ποιοτικού ελαττώματος ή όταν υπάρχει υποψία ότι το προϊόν παρουσιάζεται ψευδώς ως εγκεκριμένο προϊόν όσον αφορά την ταυτότητα, το ιστορικό ή την πηγή του.
         6.   Ανταλλαγή των αποτελεσμάτων της απελευθέρωσης παρτίδας από επίσημη αρχή ελέγχου (ΑΠΕΑΕ)
         Σε περίπτωση εφαρμογής διαδικασίας ΑΠΕΑΕ, τα αποτελέσματα τέτοιων διαδικασιών που πραγματοποιούνται από αρμόδια αρχή του συμβαλλόμενου μέρους εξαγωγής γίνονται αποδεκτά ως έγκυρα από το αντισυμβαλλόμενο μέρος, όταν τηρούνται οι προϋποθέσεις που ορίζονται στη νομοθεσία της ΕΕ και στις διατάξεις εφαρμογής της. Η αρμόδια αρχή του μέρους εξαγωγής, κατόπιν αιτήματος, θέτει το πιστοποιητικό ή τα αποτελέσματα της μη συμμόρφωσης στη διάθεση του μέρους εισαγωγής.
         7.   Μορφότυπο της ανταλλαγής πληροφοριών
         Οι εγκρίσεις, οι εκθέσεις επιθεώρησης, τα πιστοποιητικά ΟΠΠ και οι πληροφορίες για τη μη συμμόρφωση με την ΟΠΠ ακολουθούν το μορφότυπο σύμφωνα με τις διαδικασίες που δημοσιεύονται από την ΕΕ.
         Τα πιστοποιητικά για την ΑΠΕΑΕ καθώς και οι ανακοινώσεις για τη μη συμμόρφωση ακολουθούν το μορφότυπο σύμφωνα με τις διαδικασίες για την ΑΠΕΑΕ που δημοσιεύει το Συμβούλιο της Ευρώπης.
         Τα πιστοποιητικά των παρτίδων για τα φάρμακα που συνοδεύουν κάθε παρτίδα αναφέρουν, τουλάχιστον, την ημερομηνία παρασκευής, την ημερομηνία λήξης, τα αποτελέσματα της ποιοτικής και ποσοτικής ανάλυσης και την επωνυμία και τη διεύθυνση του εργαστηρίου στο οποίο διεξήχθη η ανάλυση αυτή, την επωνυμία και τη διεύθυνση του (των) παρασκευαστή(-ών) και, κατά περίπτωση, του εισαγωγέα. Περιλαμβάνουν επίσης παραπομπή στο πιστοποιητικό ΟΠΠ που εκδίδεται για τον παρασκευαστή και, ενδεχομένως, τον εισαγωγέα. Τα πιστοποιητικά των παρτίδων τηρούν τις διατάξεις σύμφωνα με τις διαδικασίες που δημοσιεύονται από την ΕΕ.
         8.   Ρήτρα διασφάλισης
         Κάθε μέρος έχει το δικαίωμα να ζητεί την πλήρη έκθεση επιθεώρησης ή την πλήρη έκθεση δοκιμής από ένα ΕΕΕΦ και να διενεργεί την επιθεώρησή του και τη δική του ΑΠΕΑΕ. Εκτός από τις καταστάσεις που αναφέρονται στη ρήτρα 4, η προσφυγή σε αυτή τη διάταξη πρέπει να αποτελεί εξαίρεση και να αιτιολογείται στο άλλο μέρος με τρόπο αντικειμενικό και λογικό. Τέτοια αιτήματα κοινοποιούνται εκ των προτέρων στο αντισυμβαλλόμενο μέρος, το οποίο έχει την επιλογή να συμμετάσχει στη δραστηριότητα.
         9.   Σύστημα προειδοποίησης
         Κατά την έναρξη ισχύος του παρόντος πρωτοκόλλου, το Ισραήλ συμμετέχει και συμβάλλει στο κοινοτικό σύστημα πληροφοριών και έγκαιρης προειδοποίησης σε περίπτωση ποιοτικού ελαττώματος, απομίμησης και απόσυρσης της παρτίδας.
         Τα μέρη διασφαλίζουν ότι οποιαδήποτε αναστολή ή απόσυρση (ολική ή μερική) άδειας παρασκευής ή εισαγωγής, λόγω μη συμμόρφωσης προς τους κανόνες ΟΠΠ, κοινοποιείται στο αντισυμβαλλόμενο μέρος με τον ανάλογο βαθμό επείγοντος, όπως ορίζεται στις διαδικασίες της ΕΕ.
         10.   Ενημέρωση και Συνεργασία
         Τα μέρη του πρωτοκόλλου ανταλλάσουν τακτικά πληροφορίες για την εφαρμογή και τη λειτουργία του παρόντος παραρτήματος.
         Τηρούνται εκατέρωθεν ενήμερα για τα εκπαιδευτικά σεμινάρια για επιθεωρητές και επιστήμονες από τα Επίσημα Εργαστήρια Ελέγχου Φαρμάκων. Σε αυτά τα σεμινάρια, που οργανώνονται από το ένα μέρος, όταν είναι εφικτό, έχει πρόσβαση το αντισυμβαλλόμενο μέρος.
         Οι εκπρόσωποι του Ισραήλ ενθαρρύνονται να συμμετέχουν τακτικά στις συζητήσεις με θέμα την ΟΠΠ και τα ζητήματα που συνδέονται με την ποιότητα των ομάδων εργασίας, υπό τον συντονισμό του Ευρωπαϊκού Οργανισμού Φαρμάκων και του δικτύου των ΕΕΕΦ που συντονίζεται από την Ευρωπαϊκή Διεύθυνση για την Ποιότητα των Φαρμάκων και της Υγειονομικής Περίθαλψης (EDQM), υπό την αιγίδα του Συμβουλίου της Ευρώπης. Επιπλέον, το Ισραήλ ενθαρρύνεται να συμμετέχει στις συντονισμένες δραστηριότητες επιθεώρησης σε τρίτες χώρες.
         Στο πλαίσιο της εφαρμογής του σχετικού ενωσιακού δικαίου, το Ισραήλ συμμετέχει στη λειτουργία της κοινοτικής βάσης δεδομένων για την ΟΠΠ την οποία διαχειρίζεται ο Ευρωπαϊκός Οργανισμός Φαρμάκων.
         Για τους σκοπούς της κατάδειξης των ικανοτήτων και της συμμόρφωσης των συστημάτων επιθεώρησης για την ΟΠΠ και των ΕΕΕΦ προς τα ευρωπαϊκά πρότυπα και τις απαιτήσεις στα εξελισσόμενα ρυθμιστικά συστήματα, τα μέρη συμμετέχουν στο πρόγραμμα κοινού λογιστικού ελέγχου των κρατών μελών της Ευρωπαϊκής Ένωσης, όπως δημοσιεύεται από τον Ευρωπαϊκό Οργανισμό Φαρμάκων, και στο αμοιβαίο πρόγραμμα κοινού λογιστικού ελέγχου, όπως καθιερώθηκε από το EDQM, καθώς και σε οποιοδήποτε μελλοντικό συγκρίσιμο πρόγραμμα λογιστικού ελέγχου.
         Κατόπιν αιτήματος, παρέχονται πρόσθετες συγκεκριμένες πληροφορίες από ένα μέρος σε σχέση με την επίσημη υπηρεσία επιθεώρησής του και τα επίσημα εργαστήρια ελέγχου φαρμάκων. Οι εν λόγω συγκεκριμένες πληροφορίες μπορούν να περιλαμβάνουν την κατάρτιση, τους τηρούμενους ελέγχους, την ανταλλαγή πληροφοριών και εγγράφων, τη διαφάνεια των λογιστικών ελέγχων των φορέων, τις ανταλλαγές εξωτερικών αξιολογήσεων και τις εκθέσεις ανασκόπησης σχετικά με τις επίσημες υπηρεσίες επιθεώρησης.
         Τα μέρη συμφωνούν να διευκολύνουν την ανταλλαγή πληροφοριών και τη διεπιστημονική συνεργασία σε περιπτώσεις που υπάρχουν υπόνοιες ότι παράγοντες στην αλυσίδα παρασκευής και διανομής παραβιάζουν τη νομοθεσία.
         Όσον αφορά τα φάρμακα που καλύπτονται από το πεδίο του παρόντος παραρτήματος αλλά δεν καλύπτονται από το τμήμα II.3, τα μέρη μπορούν να συνεργάζονται στον προγραμματισμό και την εκτέλεση των επιθεωρήσεων και στην ανταλλαγή πληροφοριών για αυτές τις επιθεωρήσεις.
         Τα μέρη συμφωνούν να συνεδριάσουν, κατόπιν εύλογου αιτήματος κάθε μέρους να συζητήσει για τα ζητήματα προετοιμασίας, εφαρμογής και συμμόρφωσης με το σχετικό ενωσιακό δίκαιο και το δίκαιο του Ισραήλ.
         Τα αιτήματα για συνεργασία στο πλαίσιο της ρήτρας αυτής θα πρέπει να υποβάλλονται μέσω των σημείων επαφής που αναφέρονται στη ρήτρα 11.
         11.   Σημεία επαφής
         Κάθε μέρος κοινοποιεί στο αντισυμβαλλόμενο μέρος τα σημεία επαφής για τους σκοπούς που ορίζονται στο παρόν παράρτημα.
         Τα σημεία επαφής παρακολουθούν από κοινού την εφαρμογή και τη λειτουργία του παρόντος παραρτήματος, ιδίως την εκτίμηση των σχετικών διατάξεων του ενωσιακού δικαίου και του δικαίου του Ισραήλ καθώς και των διατάξεων και πρακτικών εφαρμογής και συμφωνούν επί καταλόγου με τα είδη των προϊόντων και των δραστηριοτήτων που διευκρινίζονται στη ρήτρα 3 του τμήματος ΙΙ.


Σημαντική ανακοίνωση νομικού περιεχομένου

|

32006D0997

2006/997/ΕΚ: Απόφαση του Συμβουλίου, της 23ης Οκτωβρίου 2006 , σχετικά με τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουρουγουάης

Επίσημη Εφημερίδα αριθ. L 406 της 23/10/2006 σ. 0010 - 0010 Επίσημη Εφημερίδα αριθ. L 406 της 30/12/2006 σ. 0010 - 0010

		Απόφαση του Συμβουλίουτης 23ης Οκτωβρίου 2006σχετικά με τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουρουγουάης(2006/997/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300, παράγραφος 2, πρώτο εδάφιο, πρώτη φράση,την πρόταση της Επιτροπής,Εκτιμώντας τα εξής:(1) Στις 22 Μαρτίου 2004, το Συμβούλιο εξουσιοδότησε την Επιτροπή να αρχίσει διαπραγματεύσεις με ορισμένα άλλα μέλη του ΠΟΕ δυνάμει του άρθρου XXIV, παράγραφος 6 της Γενικής Συμφωνίας Δασμών και Εμπορίου (ΓΣΔΕ) — 1994, στο πλαίσιο των προσχωρήσεων στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας.(2) Η Επιτροπή διεξήγαγε τις διαπραγματεύσεις σε συνεννόηση με την επιτροπή που συστάθηκε δυνάμει του άρθρου 133 της Συνθήκης και στο πλαίσιο των διαπραγματευτικών οδηγιών που εκδόθηκαν από το Συμβούλιο.(3) Η Επιτροπή ολοκλήρωσε τις διαπραγματεύσεις για συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουρουγουάης. Η συμφωνία θα πρέπει να εγκριθεί,ΑΠΟΦΑΣΙΖΕΙ:Άρθρο 1Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουρουγουάης σχετικά με την τροποποίηση των παραχωρήσεων στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησής τους στην Ευρωπαϊκή Κοινότητα εγκρίνεται, εξ ονόματος της Κοινότητας.Το κείμενο της συμφωνίας υπό μορφήν ανταλλαγής επιστολών επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία υπό μορφήν ανταλλαγής επιστολών, δεσμεύοντας την Κοινότητα.Λουξεμβούργο, στις 23 Οκτωβρίου 2006.Για το ΣυμβούλιοΟ ΠρόεδροςJ. E. Enestam--------------------------------------------------


title: 2008/37/ΕΚ: Απόφαση της Επιτροπής, της 14ης Δεκεμβρίου 2007 , σχετικά με την ίδρυση του Εκτελεστικού Οργανισμού του Ευρωπαϊκού Συμβουλίου Έρευνας για τη διαχείριση του ειδικού κοινοτικού προγράμματος Ιδέες στον τομέα της έρευνας αιχμής κατ’ εφαρμογή του κανονισμού (ΕΚ) αριθ. 58/2003 του Συμβουλίου (Κείμενο που παρουσιάζει ενδιαφέρον για τον ΕΟΧ)

text:
               12.1.2008

               EL

               Επίσημη Εφημερίδα της Ευρωπαϊκής Ένωσης

               L 9/15

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 14ης Δεκεμβρίου 2007
   σχετικά με την ίδρυση του «Εκτελεστικού Οργανισμού του Ευρωπαϊκού Συμβουλίου Έρευνας» για τη διαχείριση του ειδικού κοινοτικού προγράμματος «Ιδέες» στον τομέα της έρευνας αιχμής κατ’ εφαρμογή του κανονισμού (ΕΚ) αριθ. 58/2003 του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   (2008/37/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (1), και ιδίως το άρθρο 3 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 58/2003 εξουσιοδοτεί την Επιτροπή να ιδρύει εκτελεστικούς οργανισμούς σύμφωνα με το γενικό καταστατικό που θεσπίστηκε με τον εν λόγω κανονισμό και να τους αναθέτει ορισμένα καθήκοντα σχετικά με τη διαχείριση ενός ή περισσοτέρων κοινοτικών προγραμμάτων.

               (2)

               Με την εξουσιοδότηση προς την Επιτροπή να ιδρύει εκτελεστικούς οργανισμούς επιδιώκεται να της δοθεί η δυνατότητα να επικεντρώνεται σε δραστηριότητες και καθήκοντα προτεραιότητας που δεν είναι δυνατόν να ανατεθούν σε εξωτερικούς φορείς, χωρίς να παραιτείται από τον έλεγχο των δραστηριοτήτων που διαχειρίζονται οι εκτελεστικοί οργανισμοί και από την τελική ευθύνη γι’ αυτές.

               (3)

               Η απόφαση αριθ. 1982/2006/ΕΚ του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με το έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) (2) προβλέπει την ίδρυση του Ευρωπαϊκού Συμβουλίου Έρευνας ως μέσου για την υλοποίηση του ειδικού προγράμματος «Ιδέες» (3). Το Ευρωπαϊκό Συμβούλιο Έρευνας συνίσταται σε ένα ανεξάρτητο επιστημονικό συμβούλιο, επικουρούμενο από ειδική εκτελεστική δομή.

               (4)

               Με την απόφαση 2007/134/ΕΚ της Επιτροπής, της 2ας Φεβρουαρίου 2007, για την ίδρυση του Ευρωπαϊκού Συμβουλίου Έρευνας (4) ιδρύθηκαν το Ευρωπαϊκό Συμβούλιο Έρευνας (ΕΣΕ) και το επιστημονικό συμβούλιο και επιπλέον αναγγέλθηκε η σύσταση της ειδικής εκτελεστικής δομής υπό τη μορφή εκτελεστικού οργανισμού ο οποίος θα ιδρυθεί με ξεχωριστή πράξη σύμφωνα με τον κανονισμό (ΕΚ) αριθ. 58/2003.

               (5)

               Η διαχείριση του ειδικού προγράμματος «Ιδέες» περιλαμβάνει την εκτέλεση ερευνητικών έργων, η οποία δεν συνεπάγεται τη λήψη πολιτικών αποφάσεων, ενώ απαιτεί υψηλό επίπεδο τεχνικής και οικονομικής εμπειρογνωμοσύνης σε όλη τη διάρκεια εκτέλεσης των έργων.

               (6)

               Η μεταβίβαση σε εκτελεστικό οργανισμό αρμοδιοτήτων που συνδέονται με την εκτέλεση προγράμματος είναι δυνατή με σαφή διαχωρισμό μεταξύ του προγραμματισμού, που θα πραγματοποιείται από το επιστημονικό συμβούλιο και θα εγκρίνεται από την Επιτροπή, και της εκτέλεσης των έργων, που θα ανατεθεί στον εκτελεστικό οργανισμό, σύμφωνα με τις αρχές και τη μεθοδολογία που θα καθορίσει το επιστημονικό συμβούλιο.

               (7)

               Από την ανάλυση κόστους-οφέλους που διενεργήθηκε για τον σκοπό αυτό προέκυψε ότι η ίδρυση εκτελεστικού οργανισμού για τη διαχείριση των δραστηριοτήτων του Ευρωπαϊκού Συμβουλίου Έρευνας παρουσιάζει πλεονεκτήματα, οικονομικά και άλλα.

               (8)

               Ο Οργανισμός πρέπει να εκτελεί τον οικείο προϋπολογισμό λειτουργίας σύμφωνα με τον κανονισμό (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ’ εφαρμογή του κανονισμού (ΕΚ) αριθ. 58/2003 του Συμβουλίου περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (5).

               (9)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής εκτελεστικών οργανισμών,

         ΑΠΟΦΑΣΙΖΕΙ:
   Άρθρο 1
   Ίδρυση του οργανισμού
   1.   Ιδρύεται εκτελεστικός οργανισμός (εφεξής «Οργανισμός») για τη διαχείριση της κοινοτικής δραστηριότητας στον τομέα της έρευνας, το καταστατικό του οποίου διέπεται από τον κανονισμό (ΕΚ) αριθ. 58/2003 του Συμβουλίου.
   2.   Ο Οργανισμός ονομάζεται «Εκτελεστικός Οργανισμός του Ευρωπαϊκού Συμβουλίου Έρευνας».
   Άρθρο 2
   Έδρα
   Ο Οργανισμός εδρεύει στις Βρυξέλλες.
   Άρθρο 3
   Διάρκεια
   Ο Οργανισμός ιδρύεται για τη χρονική περίοδο από την 1η Ιανουαρίου 2008 έως τις 31 Δεκεμβρίου 2017.
   Άρθρο 4
   Στόχοι και καθήκοντα
   1.   Στον Οργανισμό ανατίθενται τα ακόλουθα καθήκοντα στο πλαίσιο του έβδομου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) που θεσπίστηκε με την απόφαση αριθ. 1982/2006/ΕΚ:

               —

               διαχείριση σταδίων του κύκλου εκτέλεσης συγκεκριμένων έργων – όπως ορίζεται στην απόφαση μεταβίβασης αρμοδιοτήτων στον Οργανισμό– στο πλαίσιο της υλοποίησης του ειδικού προγράμματος «Ιδέες», βάσει της απόφασης αριθ. 2006/972/ΕΚ του Συμβουλίου (6) και του προγράμματος εργασιών που έχει καταρτιστεί από το επιστημονικό συμβούλιο και έχει εγκριθεί από την Επιτροπή, καθώς και διενέργεια των αναγκαίων για τον σκοπό αυτό ελέγχων, μέσω της έκδοσης των κατάλληλων αποφάσεων, εφόσον έχει εξουσιοδοτηθεί προς τούτο από την Επιτροπή·

               —

               έκδοση των πράξεων εκτέλεσης του προϋπολογισμού κατά τα έσοδα και τις δαπάνες και, εφόσον έχει εξουσιοδοτηθεί προς τούτο από την Επιτροπή, εκτέλεση όλων των πράξεων που είναι αναγκαίες για τη διαχείριση του ειδικού προγράμματος «Ιδέες», ιδίως των πράξεων που συνδέονται με την έγκριση επιχορηγήσεων και τη σύναψη συμβάσεων·

               —

               συγκέντρωση, ανάλυση και διαβίβαση στην Επιτροπή και στο επιστημονικό συμβούλιο όλων των πληροφοριών που είναι αναγκαίες για τον προσανατολισμό της εφαρμογής του κοινοτικού προγράμματος.

         2.   Η απόφαση της Επιτροπής για τη μεταβίβαση αρμοδιοτήτων στον Οργανισμό καθορίζει λεπτομερώς το σύνολο των καθηκόντων που του ανατίθενται και τροποποιείται σε περίπτωση ανάθεσης πρόσθετων καθηκόντων στον Οργανισμό. Η απόφαση της Επιτροπής διαβιβάζεται στην επιτροπή εκτελεστικών οργανισμών προς ενημέρωσή της.
   Άρθρο 5
   Οργανωτική δομή
   1.   Η διαχείριση του Οργανισμού ασκείται από διευθύνουσα επιτροπή και από Διευθυντή, που διορίζονται από την Επιτροπή.
   2.   Τα μέλη της διευθύνουσας επιτροπής διορίζονται για διετή θητεία.
   3.   Ο διευθυντής του Οργανισμού διορίζεται για τετραετή θητεία.
   4.   Οι θητείες των μελών της διευθύνουσας επιτροπής και του διευθυντή είναι ανανεώσιμες.
   Άρθρο 6
   Επιχορηγήσεις
   Ο Οργανισμός λαμβάνει επιχορηγήσεις, οι οποίες εγγράφονται στον γενικό προϋπολογισμό των Ευρωπαϊκών Κοινοτήτων και προέρχονται από τα κονδύλια που διατίθενται για το ειδικό πρόγραμμα «Ιδέες».
   Άρθρο 7
   Εποπτεία και υποβολή εκθέσεων
   Ο Οργανισμός εποπτεύεται από την Επιτροπή και υποβάλλει τακτικά έκθεση προόδου σχετικά με την εφαρμογή του προγράμματος για το οποίο είναι αρμόδιος, σύμφωνα με τους κανόνες και με τη συχνότητα που καθορίζονται στην πράξη μεταβίβασης αρμοδιοτήτων.
   Άρθρο 8
   Εκτέλεση του προϋπολογισμού λειτουργίας
   Ο Οργανισμός εκτελεί τον οικείο προϋπολογισμό λειτουργίας σύμφωνα με τις διατάξεις του κανονισμού (ΕΚ) αριθ. 1653/2004.

      Βρυξέλλες, 14 Δεκεμβρίου 2007.

            Για την Επιτροπή

         Janez POTOČNIK

            Μέλος της Επιτροπής

      (1)  ΕΕ L 11 της 16.1.2003, σ. 1.

      (2)  ΕΕ L 412 της 30.12.2006, σ. 1.

      (3)  ΕΕ L 54 της 22.2.2007, σ. 81.

      (4)  ΕΕ L 57 της 24.2.2007, σ. 14.

      (5)  ΕΕ L 297 της 22.9.2004, σ. 6. Κανονισμός όπως τροποποιήθηκε με τον κανονισμό (ΕΚ) αριθ. 1821/2005 (ΕΕ L 293 της 9.11.2005, σ. 10).

      (6)  ΕΕ L 400 της 30.12.2006, σ. 243.


Avis juridique important

|

32003D0508

2003/508/ΕΚ: Απόφαση της Επιτροπής, της 7ης Ιουλίου 2003, για την έγκριση αποφάσεων εισαγωγής στην Κοινότητα ορισμένων χημικών προϊόντων σύμφωνα με τον κανονισμό (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου, και για την τροποποίηση των αποφάσεων 2000/657/ΕΚ και 2001/852/ΕΚ (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 174 της 12/07/2003 σ. 0010 - 0039

Απόφαση της Επιτροπήςτης 7ης Ιουλίου 2003για την έγκριση αποφάσεων εισαγωγής στην Κοινότητα ορισμένων χημικών προϊόντων σύμφωνα με τον κανονισμό (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου, και για την τροποποίηση των αποφάσεων 2000/657/ΕΚ και 2001/852/ΕΚ(Κείμενο που παρουσιάζει ενδιαφέρον για τον ΕΟΧ)(2003/508/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 304/2003 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για τις εξαγωγές και εισαγωγές ορισμένων επικίνδυνων χημικών προϊόντων(1), και ιδίως το άρθρο 12 παράγραφος 1,Εκτιμώντας τα ακόλουθα:(1) Σύμφωνα με τον κανονισμό (ΕΚ) αριθ. 304/2003 η Επιτροπή λαμβάνει απόφαση, εξ ονόματος της Κοινότητας, για να επιτραπεί ή όχι η εισαγωγή στην Κοινότητα χημικού προϊόντος που υπόκειται στη διαδικασία Συναίνεση μετά από ενημέρωση (ΣΜΕ).(2) Το Πρόγραμμα των Ηνωμένων Εθνών για το Περιβάλλον (UNEP) και ο Οργανισμός για την Διατροφή και τη Γεωργία των Ηνωμένων Εθνών (FAO) έχουν οριστεί να παρέχουν υπηρεσίες γραμματείας για τη λειτουργία της προσωρινής διαδικασίας ΣΜΕ που θεσπίστηκε με την τελική πράξη της διάσκεψης των πληρεξουσίων της σύμβασης για τη διαδικασία συναίνεσης μετά από ενημέρωση (ΣΜΕ) για ορισμένα επικίνδυνα χημικά προϊόντα και φυτοφάρμακα στο διεθνές εμπόριο, και ιδίως με το ψήφισμα για τις προσωρινές διευθετήσεις που περιέχονται στην εν λόγω τελική πράξη, η σύμβαση υπεγράφη στις 11 Σεπτεμβρίου 1998, και εγκρίθηκε από την Κοινότητα με την απόφαση 2003/106/ΕΚ του Συμβουλίου(2).(3) Η Επιτροπή, ενεργώντας ως κοινή οριζόμενη αρχή, καλείται να διαβιβάζει τις σχετικές με τα χημικά προϊόντα αποφάσεις στη γραμματεία της προσωρινής διαδικασίας ΣΜΕ (εφεξής "προσωρινή γραμματεία"), εξ ονόματος της Κοινότητας και των κρατών μελών της.(4) Η προσωρινή γραμματεία ζητεί οι συμμετέχοντες στη διαδικασία ΣΜΕ να χρησιμοποιούν το ειδικό έντυπο απάντησης της χώρας εισαγωγής όταν γνωστοποιούν τις αποφάσεις τους για την εισαγωγή.(5) Το χημικό προϊόν monocrotophos έχει προστεθεί στην προσωρινή διαδικασία ΣΜΕ, ως φυτοφάρμακο, για το οποίο η Επιτροπή έχει λάβει πληροφορίες από την προσωρινή γραμματεία υπό τη μορφή καθοδηγητικού εγγράφου για τη λήψη απόφασης. Το χημικό προϊόν monocrotophos έχει ήδη συμπεριληφθεί στην προσωρινή διαδικασία ΣΜΕ καθόσον ορισμένα άκρως επικίνδυνα σκευάσματα φυτοφαρμάκων, τα οποία περιέχουν monocrotophos, παρατίθενται στο παράρτημα III της Σύμβασης του Ρότερνταμ. Εν αναμονή κοινοτικής αξιολόγησης του monocrotophos στο πλαίσιο της οδηγίας 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(3), όπως τροποιήθηκε τελευταία από τον κανονισμό (ΕΚ) αριθ. 806/2003 του Συμβουλίου(4), δόθηκε προσωρινή απάντηση σχετικά με αυτά τα σκευάσματα φυτοφαρμάκων στην απόφαση της Επιτροπής 2000/657/ΕΚ, της 16ης Οκτωβρίου 2000, για την έγκριση αποφάσεων εισαγωγής στην Κοινότητα ορισμένων χημικών ουσιών σύμφωνα με τον κανονισμό (EΟΚ) αριθ. 2455/92 του Συμβουλίου για τις εξαγωγές και εισαγωγές ορισμένων επικίνδυνων χημικών ουσιών(5), όπως τροποποιήθηκε με την απόφαση 2001/852/ΕΚ(6). Σύμφωνα με τον κανονισμό (ΕΚ) αριθ. 2076/2002 της Επιτροπής, της 20ής Νοεμβρίου 2002, σχετικά με την παράταση της περιόδου που αναφέρεται στο άρθρο 8 παράγραφος 2 της οδηγίας 91/414/ΕΟΚ, τη μη καταχώριση ορισμένων δραστικών ουσιών στο παράρτημα Ι της εν λόγω οδηγίας και την ανάκληση των εγκρίσεων για τα φυτοπροστατευτικά προϊόντα που περιέχουν τις ουσίες αυτές(7), η ουσία monocrotophos αποκλείστηκε από το παράρτημα I της οδηγίας 91/414/ΕΟΚ και οι εγκρίσεις για τα φυτοπροστατευτικά προϊόντα που περιέχουν την ουσία αυτή θα ανακληθούν την 25η Ιουλίου 2003. Κατά συνέπεια η προσωρινή απάντηση που προβλέπεται στην απόφαση 2000/657/ΕΚ πρέπει να αντικατασταθεί από τελική απόφαση περί εισαγωγής.(6) Τα χημικά προϊόντα 2,4,5-T, chlorobenzilate και φωσφαμιδόνη εμπίπτουν στο πεδίο εφαρμογής της οδηγίας 91/414/ΕΟΚ, στην οποία προβλέπεται μεταβατική περίοδος κατά τη διάρκεια της οποίας τα κράτη μέλη δύνανται, εν αναμονή απόφασης της Κοινότητας, να λαμβάνουν απόφαση σχετικά με ουσίες και προϊόντα που εμπίπτουν στο πεδίο εφαρμογής της οδηγίας. Με τον κανονισμό (ΕΚ) αριθ. 2076/2002, οι ουσίες αυτές αποκλείστηκαν από το παράρτημα Ι της οδηγίας 91/414/ΕΟΚ και οι εγκρίσεις για προϊόντα φυτοπροστασίας που περιέχουν τις ουσίες πρέπει να έχουν ανακληθεί έως την 25η Ιουλίου 2003. Επομένως, οι αποφάσεις εισαγωγής για τα σκευάσματα φυτοφαρμάκων 2,4,5-T, chlorobenzilate και φωσφαμιδόνη που περιλαμβάνονται στην απόφαση 2000/657/ΕΚ, οι οποίες υποβλήθηκαν ως προσωρινές απαντήσεις εν αναμονή κοινοτικής απόφασης, πρέπει να αντικατασταθούν από τελικές αποφάσεις.(7) Τα χημικά προϊόντα παραθείο και μεθυλοπαραθείο επίσης εμπίπτουν στο πεδίο εφαρμογής της οδηγίας 91/414/ΕΟΚ. Με την απόφαση 2001/520/ΕΚ της Επιτροπής, της 9ης Ιουλίου 2001, σχετικά με τη μη καταχώρηση του παραθείου στο παράρτημα Ι της οδηγίας 91/414/ΕΟΚ του Συμβουλίου και την απόσυρση των εγκρίσεων για τα φυτοπροστατευτικά προϊόντα που περιέχουν αυτή τη δραστική ουσία(8) και την απόφαση 2003/166/ΕΚ της Επιτροπής, της 10ης Μαρτίου 2003, για τη μη καταχώρηση της ουσίας μεθυλοπαραθείο στο παράρτημα I της οδηγίας 91/414/ΕΟΚ του Συμβουλίου και την απόσυρση των εγκρίσεων για τα φυτοπροστατευτικά προϊόντα που περιέχουν αυτή τη δραστική ουσία(9), οι εν λόγω ουσίες έχουν πλέον εξαιρεθεί από το παράρτημα Ι της οδηγίας 91/414/ΕΟΚ και έχουν ανακληθεί οι εγκρίσεις για προϊόντα φυτοπροστασίας που τα περιέχουν. Κατά συνέπεια, οι αποφάσεις εισαγωγής για τα σκευάσματα φυτοφαρμάκων παραθείο και μεθυλοπαραθείο, που παρατίθενται αντίστοιχα στην απόφαση 2001/852/ΕΚ της Επιτροπής, της 19ης Νοεμβρίου 2001, για την έγκριση αποφάσεων εισαγωγής στην Κοινότητα δυνάμει του κανονισμού (ΕΟΚ) αριθ. 2455/92 του Συμβουλίου για τις εξαγωγές και εισαγωγές ορισμένων επικίνδυνων χημικών ουσιών, και την τροποποίηση της απόφασης 2000/657/ΕΚ, και στην απόφαση 2000/657/ΕΚ, οι οποίες υποβλήθηκαν ως προσωρινές αποφάσεις εν αναμονή κοινοτικής απόφασης, θα πρέπει να αντικατασταθούν από τελικές αποφάσεις.(8) Το χημικό προϊόν αιθυλενοξείδιο εμπίπτει στην οδηγία 79/117/ΕΟΚ του Συμβουλίου, της 21ης Δεκεμβρίου 1978, περί απαγορεύσεως της θέσεως σε κυκλοφορία και της χρησιμοποιήσεως φυτοπροστατευτικών προϊόντων που περιέχουν ορισμένες δραστικές ουσίες(10) όπως τροποποιήθηκε τελευταία από τον κανονισμό (ΕΚ) αριθ. 897/2003 του Συμβουλίου(11). Τούτο αντανακλάται σε τελική απόφαση εισαγωγής που περιλαμβάνεται στην απόφαση 2001/852/ΕΚ. Το αιθυλενοξείδιο έχει, ωστόσο, κοινοποιηθεί πρόσφατα στο πλαίσιο του κοινοτικού προγράμματος για την αξιολόγηση υφισταμένων ουσιών, δυνάμει της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά(12), όπου προβλέπεται μεταβατική περίοδος, κατά την οποία, εν αναμονή κοινοτικής απόφασης δύνανται τα κράτη μέλη να λαμβάνουν αποφάσεις σχετικά με ουσίες και προϊόντα που εμπίπτουν στο πεδίο εφαρμογής της. Επομένως, η απόφαση περί εισαγωγής που περιλαμβάνεται στην απόφαση 2001/852/ΕΚ πρέπει να αντικατασταθεί.(9) Το χημικό προϊόν PBB (πολυβρωμιωμένα διφαινύλια) υπήχθη σε αυστηρούς περιορισμούς σε κοινοτικό επίπεδο από την οδηγία 76/769/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων(13), όπως τροποποιήθηκε τελευταία από την οδηγία 2003/11/EΚ του Ευρωπαϊκού Κοινοβουλίου και του Συμβουλίου(14). Τούτο αντανακλάται σε απόφαση εισαγωγής στην Κοινότητα που δημοσιεύτηκε στην εγκύκλιο V της ΣΜΕ όπου αναφέρεται η κατάσταση που ίσχυε στις 30 Ιουνίου 1995. Ωστόσο, στην απόφαση αυτή δεν λήφθηκε υπόψη η πλήρης απαγόρευση των PBB στην Αυστρία από το 1993. Κατά συνέπεια, είναι αναγκαία η αντικατάσταση της εν λόγω απόφασης εισαγωγής.(10) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 29 της οδηγίας 67/548/EΟΚ του Συμβουλίου(15), όπως τροποποιήθηκε τελευταία από τον κανονισμό (ΕΚ) αριθ. 807/2003,ΑΠΟΦΑΣΙΖΕΙ:Άρθρο 1Οι προσωρινές απαντήσεις εισαγωγής των χημικών προϊόντων 2,4,5-T, chlorobenzilate, μεθυλοπαραθείου, monocrotophos και φωσφαμιδόνης, που παρατίθενται στο παράρτημα της απόφασης 2000/657/ΕΟΚ, αντικαθίστανται από τα έντυπα απάντησης εισαγωγής που παρατίθενται στο παράρτημα Ι της παρούσας απόφασης.Άρθρο 2Η τελική απόφαση σχετικά με την εισαγωγή του αιθυλενοξειδίου και η προσωρινή απάντηση για την εισαγωγή παραθείου, όπως παρατίθενται στο παράρτημα της απόφασης 2001/852/ΕΚ, αντικαθίστανται από τα έντυπα απάντησης εισαγωγής που παρατίθενται στο παράρτημα ΙΙ της παρούσας απόφασης.Άρθρο 3Η τελική απόφαση σχετικά με την εισαγωγή πολυβρωμιωμένων διφαινυλίων (PBB) που δημοσιεύτηκε στην εγκύκλιο V της ΣΜΕ, αντικαθίσταται από το έντυπο απάντησης εισαγωγής που περιλαμβάνεται στο παράρτημα ΙΙΙ της παρούσας απόφασης.Βρυξέλλες, 7 Ιουλίου 2003.Για την ΕπιτροπήMargot WallströmΜέλος της Επιτροπής(1) ΕΕ L 63 της 6.3.2003, σ. 1.(2) ΕΕ L 63 της 6.3.2003, σ. 27.(3) ΕΕ L 230 της 19.8.1991, σ. 1.(4) ΕΕ L 122 της 16.5.2003, σ. 1.(5) ΕΕ L 275 της 27.10.2000, σ. 44.(6) ΕΕ L 318 της 4.12.2001, σ. 28.(7) ΕΕ L 319 της 23.11.2002, σ. 3.(8) ΕΕ L 187 της 10.7.2001, σ. 47.(9) ΕΕ L 67 της 12.3.2003, σ. 18.(10) ΕΕ L 33 της 8.2.1979, σ. 36.(11) ΕΕ L 122 της 16.5.2003, σ. 36.(12) ΕΕ L 123 της 24.4.1998, σ. 1.(13) ΕΕ L 262 της 27.9.1976, σ. 201.(14) ΕΕ L 42 της 15.2.2003, σ. 45.(15) ΕΕ 196 της 16.8.1967, σ. 1.ΠΑΡΑΡΤΗΜΑ IΑναθεωρημένες αποφάσεις για τις εισαγωγές των χημικών ουσιών 2,4,5-T, chlorobenzilate, μεθυλοπαραθείο, monocrotophos και φωσφαμιδόνη που αντικαθιστούν τις προηγούμενες αποφάσεις για τις εισαγωγές οι οποίες καθορίσθηκαν στην απόφαση 2000/657/ΕΚ της Επιτροπής>PIC FILE= "L_2003174EL.001302.TIF">>PIC FILE= "L_2003174EL.001401.TIF">>PIC FILE= "L_2003174EL.001501.TIF">>PIC FILE= "L_2003174EL.001601.TIF">>PIC FILE= "L_2003174EL.001701.TIF">>PIC FILE= "L_2003174EL.001801.TIF">>PIC FILE= "L_2003174EL.001901.TIF">>PIC FILE= "L_2003174EL.002001.TIF">>PIC FILE= "L_2003174EL.002101.TIF">>PIC FILE= "L_2003174EL.002201.TIF">>PIC FILE= "L_2003174EL.002301.TIF">>PIC FILE= "L_2003174EL.002401.TIF">>PIC FILE= "L_2003174EL.002501.TIF">>PIC FILE= "L_2003174EL.002601.TIF">>PIC FILE= "L_2003174EL.002701.TIF">>PIC FILE= "L_2003174EL.002801.TIF">ΠΑΡΑΡΤΗΜΑ IIΑναθεωρημένες αποφάσεις για τις εισαγωγές των χημικών ουσιών αιθυλενοξείδιο και παραθείο που αντικαθιστούν τις προηγούμενες αποφάσεις για τις εισαγωγές οι οποίες καθορίσθηκαν στην απόφαση 2001/852/ΕΚ>PIC FILE= "L_2003174EL.002902.TIF">>PIC FILE= "L_2003174EL.003001.TIF">>PIC FILE= "L_2003174EL.003101.TIF">>PIC FILE= "L_2003174EL.003201.TIF">>PIC FILE= "L_2003174EL.003301.TIF">>PIC FILE= "L_2003174EL.003401.TIF">>PIC FILE= "L_2003174EL.003501.TIF">ΠΑΡΑΡΤΗΜΑ IIIΑναθεωρημένη απόφαση για τις εισαγωγές PBB (Πολυβρωμιωμένα διφαινύλια) που αντικαθιστά την προηγούμενη απόφαση του 1995>PIC FILE= "L_2003174EL.003602.TIF">>PIC FILE= "L_2003174EL.003701.TIF">>PIC FILE= "L_2003174EL.003801.TIF">>PIC FILE= "L_2003174EL.003901.TIF">


title: 2008/823/ΕΚ: Απόφαση της Επιτροπής, της 22ας Οκτωβρίου 2008 , για την τροποποίηση της απόφασης 95/319/ΕΚ σχετικά με τη συγκρότηση επιτροπής ανώτερων επιθεωρητών εργασίας (Κείμενο που παρουσιάζει ενδιαφέρον για τον ΕΟΧ)

text:
               30.10.2008

               EL

               Επίσημη Εφημερίδα της Ευρωπαϊκής Ένωσης

               L 288/5

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 22ας Οκτωβρίου 2008
   για την τροποποίηση της απόφασης 95/319/ΕΚ σχετικά με τη συγκρότηση επιτροπής ανώτερων επιθεωρητών εργασίας
   (Κείμενο που παρουσιάζει ενδιαφέρον για τον ΕΟΧ)
   (2008/823/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Με την απόφαση 95/319/ΕΚ (1), η Επιτροπή συγκρότησε επιτροπή ανώτερων επιθεωρητών εργασίας, τη επονομαζόμενη εφεξής «η επιτροπή».

               (2)

               Πρόσφατες διευρύνσεις της Ευρωπαϊκής Ένωσης έχουν διπλασιάσει το μέγεθος της επιτροπής. Οι συνεδριάσεις ολομέλειας περιλαμβάνουν πλέον 54 μέλη της εν λόγω επιτροπής. Σε περίπτωση νέων διευρύνσεων ο αριθμός αυτός θα αυξηθεί ακόμη περισσότερο.

               (3)

               Προκειμένου η επιτροπή να μπορεί να εκπληρώνει τα καθήκοντά της και τα μέλη της επιτροπής να μπορούν να συμβάλλουν ενεργά σε πρακτική, διαλογική ανταλλαγή εμπειριών και απόψεων, η οποία δεν είναι εφικτή στο πλαίσιο μιας τόσο μεγάλης επιτροπής, ο αριθμός των μελών ανά κράτος μέλος πρέπει να μειωθεί από δύο μέλη σε ένα. Τα κράτη μέλη πρέπει να μπορούν να ορίζουν αναπληρωματικό μέλος το οποίο θα μπορεί να συμμετέχει στις συνεδριάσεις όταν το τακτικό μέλος δεν μπορεί να είναι παρόν.

               (4)

               Για να εξασφαλιστεί η ποιότητα του έργου της επιτροπής, τα υποψήφια μέλη πρέπει να είναι ανώτεροι αντιπρόσωποι των εθνικών υπηρεσιών επιθεώρησης εργασίας με την εντολή να εκτελούν τα καθήκοντα της επιτροπής.

               (5)

               Πρέπει να παρέχεται σε κάθε μέλος ή αναπληρωματικό μέλος η δυνατότητα να συνοδεύεται από εμπειρογνώμονα στις συνεδριάσεις της επιτροπής. Για πρακτικούς λόγους σχετικά με την οργάνωση των συνεδριάσεων, η συμμετοχή τυχόν εμπειρογνωμόνων πρέπει να κοινοποιείται τουλάχιστον ένα μήνα πριν από τη σχετική συνεδρίαση της επιτροπής.

               (6)

               Για τη διευκόλυνση του τρόπου λειτουργίας των ομάδων εργασίας, πρέπει να υπάρχει η δυνατότητα να ορίζεται ως πρόεδρος εμπειρογνώμονας των εθνικών υπηρεσιών επιθεώρησης εργασίας ο οποίος δεν είναι μέλος της επιτροπής.

               (7)

               Στις συνεδριάσεις της επιτροπής πρέπει να μπορούν να συμμετέχουν ειδικές κατηγορίες παρατηρητών.

               (8)

               Η επιτροπή εγκρίνει εσωτερικό κανονισμό ο οποίος καθορίζει τις πρακτικές ρυθμίσεις για την εργασία της.

               (9)

               Η απόφαση 95/319/ΕΚ πρέπει να τροποποιηθεί ανάλογα.

               (10)

               Η παρούσα απόφαση πρέπει να τεθεί σε ισχύ την 1η Ιανουαρίου 2010, την ημερομηνία κατά την οποία αρχίζει η νέα θητεία για τα μέλη της επιτροπής,

         ΑΠΟΦΑΣΙΖΕΙ:
   Άρθρο 1
   Η απόφαση 95/319/ΕΚ τροποποιείται ως εξής:

               1.

               Το άρθρο 5 τροποποιείται ως εξής:

                           α)

                           Οι παράγραφοι 1 και 2 αντικαθίστανται από το ακόλουθο κείμενο:
                           «1.   Η επιτροπή περιλαμβάνει ένα τακτικό μέλος ανά κράτος μέλος.
                           Για καθένα από τα τακτικά μέλη μπορεί να διορίζεται ένα αναπληρωματικό μέλος. Το αναπληρωματικό μέλος συμμετέχει στις συνεδριάσεις της επιτροπής όταν το τακτικό μέλος δεν μπορεί να είναι παρόν.
                           2.   Τα τακτικά και αναπληρωματικά μέλη της επιτροπής ορίζονται από την Επιτροπή κατόπιν πρότασης των κρατών μελών.
                           Όταν υποβάλλονται τα ονόματα των προτεινόμενων αντιπροσώπων τους στην επιτροπή, τα κράτη μέλη εξασφαλίζουν ότι οι αντιπρόσωποι αυτοί είναι οι ανώτεροι αντιπρόσωποι των εθνικών τους υπηρεσιών επιθεώρησης εργασίας με την εντολή να εκτελούν τα καθήκοντα της επιτροπής.».

                           β)

                           Η παράγραφος 5 διαγράφεται.

               2.

               Το άρθρο 8 αντικαθίσταται από το ακόλουθο κείμενο:
               «Άρθρο 8
               1.   Η επιτροπή μπορεί, σύμφωνα με τον αντιπρόσωπο της Ευρωπαϊκής Επιτροπής, να προσκαλέσει κάθε πρόσωπο με ιδιαίτερη ικανότητα όσον αφορά ένα σημείο της ημερήσιας διάταξης να συμμετάσχει στις εργασίες της.
               2.   Κάθε μέλος ή αναπληρωματικό μέλος μπορεί να συνοδεύεται από εμπειρογνώμονα, με την προϋπόθεση ότι το μέλος υποβάλλει αιτιολογημένη αίτηση στον πρόεδρο τουλάχιστον ένα μήνα πριν από τη σχετική συνεδρίαση της επιτροπής.».

               3.

               Στο άρθρο 9, η παράγραφος 2 αντικαθίσταται από το ακόλουθο κείμενο:
               «2.   Οι ομάδες εργασίας προεδρεύονται από μέλος της επιτροπής ή από εμπειρογνώμονα των υπηρεσιών επιθεώρησης εργασίας των κρατών μελών και αποτελούνται από μέλη της επιτροπής ή/και εμπειρογνώμονες, ανάλογα με την περίπτωση. Οι ομάδες εργασίας υποβάλλουν αναφορά στην επιτροπή στη σύνοδο ολομέλειας.».

               4.

               Παρεμβάλλεται το ακόλουθο άρθρο 9α:
               «Άρθρο 9α
               Τόσο τα μέλη όσο και οι εμπειρογνώμονες δεν αμείβονται για την εργασία τους.».

               5.

               Στο άρθρο 10, προστίθεται η ακόλουθη παράγραφος 3:
               «3.   Τα ακόλουθα πρόσωπα μπορούν να παρακολουθούν τις συνεδριάσεις της επιτροπής ως παρατηρητές:

                           α)

                           αντιπρόσωπος της υπηρεσίας επιθεώρησης εργασίας κάθε κράτους ΕΟΧ/ΕΖΕΣ·

                           β)

                           ο διευθυντής του Ευρωπαϊκού Οργανισμού για την Ασφάλεια και την Υγεία στο χώρο εργασίας·

                           γ)

                           αντιπρόσωπος τής Διεθνούς Οργάνωσης Εργασίας.».

               6.

               Παρεμβάλλεται το ακόλουθο άρθρο 11α:
               «Άρθρο 11α
               Η επιτροπή εγκρίνει τον εσωτερικό κανονισμό της, ο οποίος καθορίζει τις πρακτικές ρυθμίσεις για τις εργασίες της, συμπεριλαμβανόμενης της σύγκλησης συνεδριάσεων και της οργάνωσης ομάδων εργασίας.».

               7.

               Στο άρθρο 12, η παράγραφος 2 αντικαθίσταται από το ακόλουθο κείμενο:
               «2.   Η Επιτροπή διαβιβάζει την έκθεση αυτή στο Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και τη συμβουλευτική επιτροπή για την ασφάλεια και την υγεία στο χώρο εργασίας.».

         Άρθρο 2
   Η παρούσα απόφαση αρχίζει να ισχύει την 1η Ιανουαρίου 2010.

      Βρυξέλλες, 22 Οκτωβρίου 2008.

            Για την Επιτροπή

         Vladimír ŠPIDLA

            Μέλος της Επιτροπής

      (1)  ΕΕ L 188 της 9.8.1995, σ. 11.


title: Απόφαση αριθ. U1, της 12ης Ιουνίου 2009 , σχετικά με το άρθρο 54 παράγραφος 3 του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου όσον αφορά τις αυξήσεις στις παροχές ανεργίας για εξαρτώμενα μέλη της οικογένειας (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)

text:
               24.4.2010

               EL

               Επίσημη Εφημερίδα της Ευρωπαϊκής Ένωσης

               C 106/42

         ΑΠΌΦΑΣΗ αριθ. U1
   της 12ης Ιουνίου 2009
   σχετικά με το άρθρο 54 παράγραφος 3 του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου όσον αφορά τις αυξήσεις στις παροχές ανεργίας για εξαρτώμενα μέλη της οικογένειας
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
   2010/C 106/11
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΙΣΗΣ,
   Έχοντας υπόψη:
   το άρθρο 72 στοιχείο α) του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για το συντονισμό των συστημάτων κοινωνικής ασφάλειας (1), δυνάμει του οποίου η Διοικητική Επιτροπή είναι αρμόδια για την εξέταση όλων των διοικητικών θεμάτων ή των θεμάτων ερμηνείας που προκύπτουν από τις διατάξεις του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009, του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (2),
   το άρθρο 54 παράγραφοι 2 και 3 του κανονισμού (ΕΚ) αριθ. 987/2009,
   Εκτιμώντας τα ακόλουθα:

               (1)

               Σύμφωνα με το άρθρο 54 παράγραφος 3 του κανονισμού (ΕΚ) αριθ. 987/2009, εφόσον, δυνάμει της νομοθεσίας ενός κράτους μέλους, το ποσό των παροχών ανεργίας διαφέρει ανάλογα με τον αριθμό των μελών της οικογένειας, ο αρμόδιος φορέας λαμβάνει επίσης υπόψη κατά τον υπολογισμό της παροχής τον αριθμό των μελών της οικογένειας που κατοικούν στην επικράτεια ενός κράτους μέλους άλλου από εκείνο στο οποίο εδρεύει ο αρμόδιος φορέας.

               (2)

               Δυνάμει του άρθρου 2 παράγραφος 2 του εν λόγω κανονισμού, οι φορείς παρέχουν ή ανταλλάσσουν χωρίς καθυστέρηση όλα τα δεδομένα που είναι απαραίτητα για τη θεμελίωση και τον προσδιορισμό των δικαιωμάτων και των υποχρεώσεων των προσώπων που υπάγονται στις διατάξεις του κανονισμού (ΕΚ) αριθ. 883/2004.

               (3)

               Τα έγγραφα και τα δομημένα ηλεκτρονικά έγγραφα που προβλέπονται στο άρθρο 4 παράγραφος 1 του κανονισμού (ΕΚ) αριθ. 987/2009 συνιστούν μέσα απόδειξης των δικαιωμάτων του ενδιαφερόμενου, αλλά η έκδοσή τους δεν συνιστά προϋπόθεση για τη θεμελίωση των δικαιωμάτων αυτών.

               (4)

               Τα έγγραφα που αφορούν μέλη της οικογένειας που κατοικούν στην επικράτεια ενός κράτους μέλους άλλου από εκείνο στο οποίο εδρεύει ο αρμόδιος φορέας, κοινοποιούνται μόνο μετά την έναρξη της περιόδου ανεργίας για την οποία οφείλεται παροχή.

               (5)

               Οι καταβολές καθυστερούμενων πληρωτέων ποσών για οφειλόμενες προσαυξήσεις στο πλαίσιο παροχών ανεργίας για μέλη οικογένειας πρέπει να πραγματοποιούνται για την περίοδο που προηγείται της ημερομηνίας υποβολής των πληροφοριών που αφορούν μέλη της οικογένειας, τα οποία κατοικούν στην επικράτεια κράτους μέλους άλλου από αυτό στο οποίο εδρεύει ο αρμόδιος φορέας, με την προϋπόθεση ότι τα εν λόγω πρόσωπα ήταν ήδη εξαρτώμενα από τον άνεργο κατά την έναρξη της περιόδου ανεργίας για την οποία οφείλεται η παροχή.
               Ενεργώντας σύμφωνα με τους όρους που προβλέπονται στο άρθρο 71 παράγραφος 2 του κανονισμού (ΕΚ) αριθ. 883/2004,

         ΑΠΟΦΑΣΙΖΕΙ:

               1.

               Η κοινοποίηση του εγγράφου που αφορά μέλη της οικογένειας μετά την έναρξη της περιόδου ανεργίας για την οποία οφείλεται η παροχή, δεν έχει ως συνέπεια την αναβολή έναρξης για τη θεμελίωση του δικαιώματος σε παροχή ανεργίας με προσαύξηση, η οποία καθορίζεται σύμφωνα με τη νομοθεσία του αρμόδιου κράτους, για τα εξαρτώμενα μέλη της οικογένειας.

               2.

               Εάν ο φορέας που κοινοποιεί το έγγραφο το οποίο αναφέρεται στην παράγραφο 1 δεν δύναται να πιστοποιήσει ότι τα μέλη της οικογένειας δεν ελήφθησαν υπόψη κατά τον υπολογισμό των παροχών ανεργίας, λόγω της υπαγωγής άλλου προσώπου στη νομοθεσία του κράτους μέλους στην επικράτεια του οποίου κατοικούν, ο ενδιαφερόμενος μπορεί να συμπληρώσει το εν λόγω έγγραφο με δήλωση για το σκοπό αυτό.

               3.

               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Εφαρμόζεται από την ημερομηνία έναρξης ισχύος του κανονισμού (ΕΚ) αριθ. 987/2009.

            Η πρόεδρος της Διοικητικής Επιτροπής

         Gabriela PIKOROVÁ

      (1)  ΕΕ L 166 της 30.4.2004, σ. 1.

      (2)  ΕΕ L 284 της 30.10.2009, σ. 1.